title: फ्रांस की संस्कृति

text: आईएनएसईई (INSEE) के आंकड़ों के अनुसार, महानगरीय फ्रांस में गृहस्थी और पारिवारिक संरचना में परिवर्तन होना जारी है। सबसे महत्वपूर्ण बात है कि 1982 से 1999 तक, एकल अभिभावक परिवारों की संख्या 3.6% से बढ़कर 7.4% हो गयी; इसके अलावा अविवाहित जोड़ों, निःसंतान जोड़ों और एकल पुरुषों (8.5% से 12.5%) तथा महिलाओं (16.0% से 18.5%) में भी वृद्धि हुई। उनके विश्लेषण के अनुसार "प्रत्येक तीन घरों में से एक में अकेला व्यक्ति रहा करता है; जबकि प्रत्येक चार घरों में से एक में निःसंतान दंपति रहता है।"


title: फ्रांस की संस्कृति

text: कुछ विवाद के बाद नवंबर 1999 में फ़्रांसिसी संसद ने "पैक्ट सिविल डि सोलिडेराईट" ("एकजुटता के लिए नागरिक समझौता") के लिए मतदान किया, जिसे आम तौर पर "पीएसीएस (PACS)" भी कहते हैं, यह दो वयस्कों (समलैंगिक या विपरीत लैंगिक) के बीच उनके संयुक्त जीवन को आयोजित करने के लिए नागरिक मिलन का एक रूप है। इसमें अधिकार और कर्तव्य होते हैं, लेकिन विवाह से कम. एक कानूनी दृष्टिकोण से, दो व्यक्तियों के बीच होने वाले एक "अनुबंध" को पीएसीएस कहते हैं, अदालत के किरानी द्वारा जिस पर मुहर लगायी जाती है और पंजीकृत किया जाता है। पीएसीएस के तहत पंजीकृत व्यक्ति कुछ प्रयोजनों से पारिवारिक स्थिति के मामले में तब भी "एकल" माने जाते हैं, जबकि अन्य प्रयोजनों से उसी तरह शादी-शुदा जोड़े माने जाते हैं। जब 1998 में प्रधानमंत्री लायनेल जोस्पिन की सरकार इसे पेश कर रही थी तब मुख्यतः दक्षिणपंथियों द्वारा इसका विरोध किया गया था, जो परंपरावादी पारिवारिक मूल्यों का समर्थन करते हैं और उनका कहना है कि पीएसीएस तथा समलैंगिक विवाहों को मान्यता देना फ़्रांसिसी समाज के लिए विनाशकारी होगा।


title: फ्रांस की संस्कृति

text: सरकार की शैक्षिक, भाषाई, सांस्कृतिक और आर्थिक नीतियों के माध्यम से और राष्ट्रीय पहचान को प्रोत्साहन के माध्यम से फ़्रांसिसी राज्य ने संस्कृति को बढ़ावा देने और समर्थन करने में परंपरागत रूप से मुख्य भूमिका निभायी है। इस संबंध की घनिष्ठता के कारण फ़्रांस में सांस्कृतिक परिवर्तन अक्सर राजनीतिक संकट से जुड़े होते हैं या उसे पैदा करते हैं।


title: फ्रांस की संस्कृति

text: फ़्रांसिसी राज्य और संस्कृति के बीच का संबंध काफी पुराना पुराना है। लुईस तेरहवें के मंत्री रिचेल्यु के तहत स्वतंत्र एकेडेमी फ्रैंकैस राज्य पर्यवेक्षण के अंतर्गत आया और फ़्रांसिसी भाषा तथा सत्रहवीं सदी के साहित्य पर नियंत्रण करने वाला एक आधिकारिक साधन बन गया। लुईस चौदहवें के शासनकाल में उनके मंत्री जीन-बप्तिस्ते कोल्बर्त ने फ़्रांस के सुख-साधन उद्योगों, जैसे कि कपड़ा और चीनी मिट्टी के बर्तन उद्योगों, को शाही नियंत्रण में ले आया और वास्तुकला, फर्नीचर, फैशन और शाही दरबार के शिष्टाचार (खासकर चैटु डि वार्सैलीज में) सत्रहवीं सदी के उत्तरार्द्ध में फ़्रांस में कुलीन संस्कृति के बहुत ही प्रतिष्ठित मॉडल बन गये (और, एक बड़े हद तक पूरे यूरोप के).


title: फ्रांस की संस्कृति

text: कभी-कभी, कुछ सांस्कृतिक मानदंडों के इर्द-गिर्द देश को एक करने के लिए फ़्रांसिसी राज्य की नीतियां बदलती जाती रहीं, जबकि दूसरी तरफ एक विविधतापूर्ण फ़्रांसिसी पहचान के अंदर क्षेत्रीय मतभेदों को बढ़ावा दिया जाता रहा। फ़्रांसिसी तीसरे गणतंत्र की "उग्र-सुधारवादी अवधि" में एकीकरण प्रभाव खास तौर पर सच्चे थे, तब फ़्रांसिसी तीसरे गणतंत्र ने क्षेत्रीयतावाद (क्षेत्रीय भाषाओँ सहित) से संघर्ष किया राज्य से चर्च का अलगाव सख्ती के साथ किया (शिक्षा सहित) और सक्रिय रूप से राष्ट्रीय पहचान को बढ़ावा दिया; इस प्रकार (जैसा कि इतिहासकार युगेन वेबर कहते हैं) एक "किसानों के देश को फ्रांसीसियों के देश में" बदल डाला। जबकि दूसरी ओर, विची शासन ने क्षेत्रीय "लोक" परंपराओं को बढ़ावा दिया।


title: फ्रांस की संस्कृति

text: पांचवें फ़्रांसिसी गणतंत्र (वर्तमान) की सांस्कृतिक नीतियां विविध प्रकार की रही हैं, लेकिन फ़्रांसिसी क्षेत्रीयतावाद (जैसे कि भोजन और भाषा) को संरक्षित रखने के लिए एक आम सहमति मौजूद रही दिखती है, जब तक कि ये राष्ट्रीय पहचान को कमजोर न करें। इस बीच, हाल के आप्रवासी समूहों और विदेशी संस्कृतियों, विशेष रूप से अमेरिकी संस्कृति (सिनेमा, संगीत, फैशन, फास्ट फूड, भाषा, आदि) की परंपराओं के साथ "फ़्रांसिसी" संस्कृति के एकीकरण पर फ़्रांसिसी राज्य दुविधाग्रस्त रहा। यूरोपीय प्रणाली में और अमेरिकी "सांस्कृतिक आधिपत्य" के तहत फ़्रांसिसी पहचान और संस्कृति के कथित नुकसान पर एक ख़ास भय भी बना हुआ है।


title: फ्रांस की संस्कृति

text: फ़्रांसिसी शिक्षा प्रणाली अत्यंत केंद्रीकृत, संगठित और फैली हुई है। यह तीन अलग-अलग चरणों में विभाजित है:


title: फ्रांस की संस्कृति

text: प्राथमिक और माध्यमिक शिक्षा मुख्यतः सार्वजनिक है (निजी स्कूल भी हैं, खासकर प्राथमिक और माध्यमिक कैथोलिक शिक्षा के मजबूत राष्ट्रव्यापी नेटवर्क में), जबकि उच्च शिक्षा सार्वजनिक और निजी दोनों क्षेत्रों में है। माध्यमिक शिक्षा के अंत में, छात्रों को उच्च शिक्षा में जाने के लिए बैकलॉरीअट परीक्षा देनी होती है। 1999 में बैकलॉरीअट परीक्षा उत्तीर्ण करने की दर 78.3% थी।


title: फ्रांस की संस्कृति

text: तत्कालीन सार्वजनिक निर्देश मंत्री के नाम से बने 1881-82 के जूल्स फेरी कानूनों के आने के बाद से, विश्वविद्यालयों सहित सभी सरकारी वित्त पोषित विद्यालयों को (रोमन कैथोलिक) चर्च से स्वतंत्र कर दिया गया। इन संस्थानों में शिक्षा निःशुल्क है। गैर-धर्मनिरपेक्ष संस्थानों को भी शिक्षा संस्थान खोलने की अनुमति है। फ़्रांसिसी शिक्षा प्रणाली उत्तरी यूरोपीय और अमेरिकी प्रणाली से प्रभावशाली ढंग से अलग है जिसमें यह जिम्मेदारी से मुक्त होने का विरोध करने वाले समाज में भाग लेने पर जोर देती है।


title: फ्रांस की संस्कृति

text: फ़्रांसिसी बहुसंस्कृतिवाद के हाल के मुद्दों से धर्मनिरपेक्ष शिक्षा नीति विवेचनात्मक बन गयी है, जैसा कि "इस्लामी बुर्का या सर के स्कार्फ के मामले" में देखा गया।


title: फ्रांस की संस्कृति

text: फ़्रांस सरकार का संस्कृति मंत्री राष्ट्रीय संग्रहालयों और स्मारकों का मंत्रीमंडलीय सदस्य प्रभारी होता है, जो फ़्रांस तथा विदेश में कलाओं (दृश्य, प्लास्टिक, नाट्य, संगीत, नृत्य, वास्तुशिल्प, साहित्यिक, टेलिविजन और सिनेमाटोग्राफिक) को बढ़ावा और सर्नर्क्षित करता है; और जो राष्ट्रीय अभिलेखागारों और क्षेत्रीय "मेसंस डे कल्चर" (संस्कृति केंद्र) के प्रबंध के काम देखता है। पेरिस के पैलेस रॉयल में संस्कृति मंत्रालय स्थित है।


title: फ्रांस की संस्कृति

text: संस्कृति मंत्री का आधुनिक पद 1959 में चार्ल्स डे गॉल द्वारा बनाया गया था और इसके पहले मंत्री थे लेखक मालरौक्स आन्द्रे. संस्कृति के जनतांत्रिक मार्ग द्वारा "ड्रोएट अ ला कल्चर" ("संस्कृति का अधिकार") के लक्ष्य के विचार का श्रेय मालरौक्स को जाता है - इस विचार को फ़्रांसिसी संविधान और मानव अधिकारों की सार्वभौम घोषणा (1948) में शामिल किया गया। इसके अलावा इस विचार द्वारा युद्धोत्तर फ़्रांस के "ग्रैंडीयर" ("महानता") को उन्नत करने की गॉलवादी लक्ष्य की प्राप्ति भी की गयी। इस लक्ष्य को प्राप्त करने के लिए उन्होंने फ़्रांस भर में अनेक क्षेत्रीय सांस्कृतिक केन्द्रों की स्थापना की और सक्रिय रूप से कला को प्रायोजित किया। मलरौक्स की कलात्मक रूचि में आधुनिक कला और नवीन तरकीबों के प्रयोग शामिल हैं, लेकिन कुल मिलकर वे रूढ़िवादी रहे।


title: फ्रांस की संस्कृति

text: फ़्रांसिसी भाषा के संरक्षण के लिए जैक्स तोउबों का मंत्रालय अनेक क़ानून (तोउबों क़ानून) बनाने के लिए जाना जाता है, अंग्रेजी भाषा की उपस्थिति की प्रतिक्रिया में जाहिरा तौर पर विज्ञापनों (विज्ञापनों में विदेशी शब्दों का फ़्रांसिसी में अनुवाद जरुर हो) और रेडियो (फ़्रांसिसी रेडियो स्टेशनों के 40 फीसदी गीत फ़्रांसिसी में जरुर हो) के लिए क़ानून बनाये गये।


title: फ्रांस की संस्कृति

text: "एकेडेमी फ्रंसेज़" या फ़्रांसिसी अकादमी, फ़्रांसिसी भाषा संबंधी मामलों की सर्वश्रेष्ठ फ़्रांसिसी विशारद इकाई है। अकादमी की आधिकारिक स्थापना कार्डिनल रिचेलु द्वारा 1635 में की गयी थी, जो राजा लुईस तेरहवें के प्रमुख मंत्री थे। इसे 1793 में फ़्रांसिसी क्रांति के दौरान दबा दिया गया था, जो 1803 में नेपोलियन बोनापार्ट द्वारा फिर से बहाल किया गया (क्रांति के दौरान अकादमी ने खुद को निलंबित मान लिया था, इसे दबाया नहीं गया था). यह इंस्टीट्युट डी फ्रांस की पांच "अकादमियों" में सबसे पुरानी है।


title: फ्रांस की संस्कृति

text: अकादमी में चालीस सदस्य होते हैं, जिन्हें "इमोर्टल्स" (अमर) कहा जाता है। नए सदस्यों का चुनाव अकादमी के सदस्यों द्वारा ही होता है। शिक्षाविद आजीवन पद पर बने रहते हैं, लेकिन कदाचार के लिए उन्हें हटाया जा सकता है। यह इकाई भाषा पर एक सरकारी अधिकारी के रूप में काम करती है, इसने आधिकारिक भाषा के एक शब्दकोश का प्रकाशन किया है। हालांकि, इसके फैसले सिर्फ सलाह होते हैं, जो जनता या सरकार के लिए बाध्यकारी नहीं हैं।


title: फ्रांस की संस्कृति

text: 1996 तक, फ्रांस में नौजवान पुरुषों के लिए सैन्य सेवा अनिवार्य थी। इतिहासकारों के अनुसार एक और अधिक एकीकृत राष्ट्रीय पहचान को बढ़ावा देने के लिए और क्षेत्रीय अलगाववाद को तोड़कर ऐसा किया गया।


title: फ्रांस की संस्कृति

text: 1884 में पारित फ्रांस में पहले श्रम कानून वालडेक रौससीउ के कानून थे। 1936 से 1938 के बीच पापुलर फ्रंट ने मजदूरों के लिए साल में 12 दिन (दो सप्ताह) की अनिवार्य वैतनिक छुट्टी का क़ानून बनाया और ओवर टाइम को छोड़कर कार्य सप्ताह को कुल 40 घंटे में क़ानून द्वारा सीमित किया गया। मई 1968 संकट के बीच में 25 मई और 26 मई को पर बातचीत हुई और कार्य सप्ताह को कम करके 44 घंटे किया गया और हरेक उद्योग में मजदूर संघ बनाये गये। न्यूनतम मजदूरी में भी 25% की वृद्धि की गयी। सन् 2000 में लायनेल जोस्पिन की सरकार ने फिर से 39 घंटे से घटाकर 35 घंटे का कार्य सप्ताह कर दिया। पांच साल बाद, कंजर्वेटिव प्रधानमंत्री डोमिनीक डी विल्लेपिन) ने नया रोजगार अनुबंध (सीएनई) क़ानून बनाया। फ़्रांसिसी श्रम क़ानून को अधिक लचीला बनाने की मांगों को पूरा करने के लिए इसे लाया गया था, इस कारण मजदूर संघों और विरोधियों द्वारा इसे अनिश्चित काम में पक्षपात बता कर सीएनई (CNE) की निंदा की गयी। इसके बाद 2006 में उन्होंने आपातकालीन प्रक्रिया द्वारा मतदान के माध्यम से प्रथम रोजगार अनुबंध (सीपीई) को पारित करने का प्रयास किया, लेकिन छात्रों और मजदूर संघों द्वारा इसका विरोध किया गया। राष्ट्रपति जाक शिराक के पास इसे निरस्त करने के अलावा और कोई विकल्प नहीं था।


title: फ्रांस की संस्कृति

text: फ्रांसिसी बड़ी शिद्दत से सार्वजनिक स्वास्थ्य प्रणाली ("सिक्योरिटी सोशले") कहलाता है और इसके "सेवा के लिए भुगतान करें" जैसे सामाजिक कल्याण प्रणाली के लिए प्रतिबद्ध हैं। 1998 में, फ्रांस में स्वास्थ्य के लिए भगुतान का 75% सार्वजनिक स्वास्थ्य प्रणाली के माध्यम से किया गया था। 27 जुलाई 1999 से फ्रांस में स्थायी निवासियों (तीन महीने से अधिक समय के लिए रहनेवाले) के लिए एक सार्वभौमिक चिकित्सा मुहैया कराया जाता है।


title: फ्रांस की संस्कृति

text: फ़्रांसिसी संस्कृति और परंपरागत भोजन के आनंद को बहुत प्राथमिकता देती है। 20 वीं सदी में जॉर्ज अगस्ते एस्कॉफिर द्वारा फ़्रांसिसी पाक-प्रणाली को विधिबद्ध किया था, जो "हॉटे पाक-शैली" का आधुनिक संस्करण बन गया। हालांकि एस्कॉफिर का मुख्य काम फ्रांस के प्रांतों में पाया जाने वाले क्षेत्रीय चरित्र में ही रह गया है। 20वीं सदी के दौरान और इसके बाद गैस्ट्रो-पर्यटन और "गाइड मिशेलिन" ने फ्रांस के अमीर "पूंजीपतियों" और किसानों की पाक-शैली का नमूना ग्रामीण क्षेत्र के लोगों तक पहुंचाने में मदद की। फ्रांस के दक्षिण पश्चिम के भोजन पर बास्क पाक-शैली का भी बहुत अधिक प्रभाव रहा हैं।


title: फ्रांस की संस्कृति

text: क्षेत्र के हिसाब से मसाले और व्यंजन अलग-अलग होते हैं. यहां कई महत्वपूर्ण क्षेत्रीय व्यंजन है जो राष्ट्रीय और क्षेत्रीय दोनों ही बन गए हैं। कई व्यंजन ऐसे हैं जो कभी क्षेत्रीय थे, लेकिन वर्तमान समय में अलग-अलग किस्मों में पूरे देश भर में प्रचूर मात्रा में पाए जाते हैं। चीज और वाइन भोजन का मुख्य हिस्सा है, ये दोनों ही अपनी विभिन्न किस्म और "ऐपलेशन ड'ओरिजिन कंट्रोली" (एओसी) (व्यवस्थित उपाधि) कानून (ले-पुए-एन-विले से मसूर दाल की भी हैसियत एओसी की है) के साथ क्षेत्रीय और राष्ट्रीय रूपों में अलग-अलग तरह की भूमिका निभाते हैं। अन्य फ्रेंच उत्पाद में चारोलाइस गाय उल्लेखनीय है।


title: फ्रांस की संस्कृति

text: आमतौर पर फ्रेंच केवल एक साधारण नाश्ता ("पेटिट डेजेयूनर" (Petit Déjeuner)) (यानी पारंपरिक तौर पर बगैर हैंडिल के "बोल" (बाउल) में परोसी गयी कॉफी या चाय और ब्रेड, नाश्ते में खायी जानेवाली पेस्ट्री (क्रोइसैन), या दही) ही खाते हैं। दोपहर का भोजन ("डेजेयूनर" (Déjeuner) और रात का खाना ("डिनर") दिन भर का मुख्य भोजन हैं। औपचारिक चार तरह के भोजन में एक स्टार्टर ("एंट्री"), एक मुख्य भोजन ("प्लेट प्रिंसिपल") के बाद सलाद और अंत में चीज और/या कोई एक मिठाई होता है। जबकि फ़्रांसिसी भोजन के साथ अक्सर शानदार डेसर्ट (मिठाई) जुड़ा होता है, ज्यादातर घरेलू मिठाई में केवल एक फल या दही के होते हैं।


title: फ्रांस की संस्कृति

text: फ्रांस में स्थानीय बाजारों और छोटी दुकानों में खाद्य सामग्री की खरीददारी लगभग हर रोज होती है़, लेकिन सुपरमार्केट और इससे भी बड़े "हाइपर मार्चेस" (बड़े भूतल वितरकों) के आगमन से इस परंपरा में खलल पड़ गया है। ग्रामीण क्षेत्रों की आबादी में ह्रास होने के साथ बहुत सारे शरह के दूकान और मार्केट बंद हो जाने को मजबूर हो गए हैं।


title: फ्रांस की संस्कृति

text: फ्रांस में मोटापा और दिल की बीमारी की दरें परंपरागत रूप से अन्य उत्तर पश्चिमी यूरोपीय देशों की तुलना में कम है। यह कभी-कभी फ्रांसिसी विरोधाभास कहलाता है (मिसाल के तौर पर, देखें, मिरेइले गुइलियानो की 2006 की पुस्तक "फ्रेंच वुमेन डोंट गेट फैट"). हालांकि फ़्रांसिसी भोजन शैली और खाना खाने का सलीका हाल के दिनों में आधुनिक "फास्ट फूड", अमेरिकी उत्पादों और नए वैश्विक कृषि उद्योग (आनुवांशिक तौर पर संशोधित संघटित बनावट समेत) के कारण बहुत ही अधिक दवाब को झेल रही है। जबकि फ़्रांसिसी युवा संस्कृति फास्ट फूड और अमेरिकी खाने के सलीके (मोटापे में वृद्धि की आनुवांशिकी के साथ) की ओर आकर्षित हो रही है। फ्रांसिसी कृषि उद्योग में राज्य द्वारा या यूरोपीय सब्सिडी द्वारा अपने सार्वजनिक स्कूलों में स्वाद अभिग्रहण जैसे कार्यक्रम के जरिए ऐपलेशन ड'ओरिजिन कंट्रोली कानून के उपयोग के द्वारा सामान्य रूप से फ्रांसिसी अपनी भोजन संस्कृति के तत्वों को बचा कर रखे हुए हैं। इन तनावों के प्रतीक के रूप में 1987 में जोस बोवे ने एक कृषि संघ, कंफेडरेशन ऑफ पेसाने की स्थापना की, जो मानव और पर्यावरण पर उच्चतम राजनीतिक मूल्यों को स्थापित करता है, जैविक खेती को बढ़ावा देता है और आनुवांशिक रूप से संशोधित संघटन का विरोध करता है; बोवे का सबसे विख्यात विरोध मिलाउ (एवेरॉन) में मैकडॉनल्स के फ्रैन्चाइज़ी को बंद करने के लिए था।


title: फ्रांस की संस्कृति

text: फ्रांस में, छूरी-कांटा का इस्तेमाल महाद्वीपीय तरीके से करते हैं (बाएं हाथ में कांटा, इसके कांटे नीचे की ओर करके और दाहिने हाथ में छूरी लेकर). फ़्रांसिसी शिष्टाचार में मेज के नीचे हाथ रखने पर प्रतिबंध लगा है।


title: फ्रांस की संस्कृति

text: यूरोप में फ्रांस सबसे पुराना वाइन बनानेवाला क्षेत्र है। कीमत की दृष्टि से इस समय दुनिया भर में फ्रांस सबसे अधिक कीमती वाइन का उत्पादन करता है (हालांकि मात्रा की दृष्टि से इटली से टक्कर देता है और स्पेन में ज्यादा से ज्यादा जमीन पर वाइन के लिए अंगूर की खेती होती है). बोर्डो वाइन बोलगोगने वाइन और शैम्पेन महत्वपूर्ण कृषि उत्पाद हैं।


title: फ्रांस की संस्कृति

text: नशीली दवाइयों का सेवन करना फ्रांस में कानूनन अपराध नहीं माना जाता। सिगरेट पीने की उम्र 18 वर्ष है। प्रचलित एक कहावत के अनुसार, धूम्रपान फ्रांस की संस्कृति का एक हिस्सा रहा है - दरअसल, आंकड़ों से संकेत मिलता है कि प्रति व्यक्ति इसकी खपत के मामले में, 121 देशों में से फ्रांस 60वें स्थान पर है।


title: फ्रांस की संस्कृति

text: 1 फ़रवरी 2007 को फ्रांस में सार्वजनिक स्थलों में ध्रूमपान पर मौजूदा प्रतिबंध 1991 के ईविन कानून: कानून एन°91-32 of 10 जनवरी 1991 में पाये जाते हैं, जिसमें शराब और तंबाकू पीने के खिलाफ बहुत सारे उपाय हैं।


title: फ्रांस की संस्कृति

text: धूम्रपान अब सभी सार्वजनिक स्थानों में प्रतिबंधित है (स्टेशन, संग्रहालयों, आदि), एक अपवाद जरूर है, कड़ी शर्तों को पूरा करते हुए धूम्रपान के लिए विशेष कमरे है. कैफे और रेस्तरां, क्लब, कैसीनो और बारों आदि में एक विशेष छूट दी गयी थी, जो 1 जनवरी 2008 को समाप्त हो गयी। जनमत सर्वेक्षणों का कहना हैं 70% लोगों ने प्रतिबंध का समर्थन किया। इससे पहले, 1991 के ईविन कानून के पूर्व कार्यान्वयन नियमों के तहत रेस्तरां, कैफे आदि को धूम्रपान और गैर धूम्रपान अनुभाग प्रदान कराना पड़ता था, जो कि व्यवहार में अच्छी तरह से अलग नहीं किए जाते थे।


title: फ्रांस की संस्कृति

text: नए नियमों के तहत, धूम्रपान के लिए अलग कमरे की अनुमति है, लेकिन बहुत सख्त शर्तों के अधीन: ये कमरे प्रतिष्ठान के लिए कुल जगह का ज्यादा से ज्यादा 20% हिस्से पर कब्जा कर सकते हैं और इसका साइज 35 वर्गमीटर से अधिक नहीं हो सकता है; हवा की निकासी के लिए अलग से उपकरण लगाने की जरूरत है, जो प्रति घंटे दस गुना हवा की मात्रा की निकासी करे; ध्रूमपान के कमरे में हवा का दाबाव संलग्न कमरों के दबाव से हमेशा कम होना चाहिए; इसमें ऐसे दरवाजे लगे होने चाहिए जो अपने आप बंद हो जाएं; ध्रूमपान कमरे में किसी तरह की सेवा उपलब्ध नहीं करायी जा सकती है; साफ-सफाई और रखरखाव करनेवाला आदमी ध्रूमपान के लिए आखिरीबार इस्तेमाल किए जाने के केवल एक घंटे बाद ही कमरे में प्रवेश कर सकता है। लोकप्रिय फ्रांसिसी सिगरेट के ब्रांडों में गौलोइसेस और गितानेस शामिल हैं।


title: फ्रांस की संस्कृति

text: भांग की (मुख्य रूप से मोरक्को का हशीश) रखना, बिक्री करना और इस्तेमाल करना फ्रांस में गैर-कानूनी है। 1 मार्च 1994 से, भांग का उपयोग के लिए दो महीने से एक साल और/या हर्जाने की सजा हो सकती है, जबकि नशीले पादर्थों को रखने, खेती करने या अवैध व्यापार करने की सजा इससे कहीं अधिक, दस सालों तक हो सकती है। एसओएफआरईएस (SOFRES) द्वारा 1992 में कराये गए एक सर्वेक्षण के अनुसार, 12-44 उम्र के 4.7 बिलियन फ़्रांसिसी एक बार भांग का सेवन करते ही हैं।


title: फ्रांस की संस्कृति

text: फ़्रांस का "राष्ट्रीय" खेल एसोसिएशन फुटबॉल है, बोलचाल की भाषा में जो "ले फुट" कहलाता है। फ्रांस में सबसे ज्यादा देखा जानेवाला खेल फुटबॉल (सॉकर), रग्बी यूनियन, बास्केट बॉल, साइकिल चलाना, नौकायन और टेनिस हैं। 1998 में फ्रांस फुटबॉल के विश्व कप में, सालाना साइकिल रेस टूर डी फ्रांस में और टेनिस ग्रैंड स्लैम टूर्नामेंट रोनाल्ड गैर्रोस या फ्रेंच ओपन पर अपना कब्जा (और जीत) के लिए जाना जाता है। स्कूल में खेल के लिए प्रोत्साहित किया जाता है और स्थानीय खेल क्लबों को स्थानीय सरकारों से आर्थिक सहायता प्राप्त होती हैं। फुटबॉल (सॉकर) निश्चित रूप से सबसे लोकप्रिय खेल है, जबकि रग्बी यूनियन और रग्बी लीग का बोलबाला दक्षिण-पश्चिम में अधिक है, खासतौर पर टॉलूज शहर में (देखें, फ्रांस में रग्बी यूनियन और फ्रांस में रग्बी लीग) आधुनिक ओलंपिक का आविष्कार फ्रांस में 1894 में हुआ।


title: फ्रांस की संस्कृति

text: फ्रांस में पेशेवर नौकायन खेल की इस शाखा के शिखर पर अकेले/अन्य के साथ समुद्री रेसिंग पर केंद्रित होकर पूरी दुनिया के रेस में अकेले ही ग्लोब ग्राहक बन गया है, जो फ्रांस के अटलांटिक तट से हर चार साल में शुरू होता है। अन्य महत्वपूर्ण खेलों में सोलिटर डी फिगारो, मिनी ट्रांसेट 6.50, टूर डी फ्रांस ए वोइल और रूट डी रहुम ट्रांस-अटलांटिक रेस शामिल है। 1970 के दशक के बाद से फ्रांस नियमित रूप से अमेरिका के कप का प्रतिद्वंद्वी रहा है।


title: फ्रांस की संस्कृति

text: अन्य सांस्कृतिक क्षेत्रों की तरह, खेलकूदों की देखरेख सरकारी मंत्रालय युवा और खेल मामले के मंत्रालय (फ्रांस) द्वारा की जाती है, जिसका प्रभारी राष्ट्रीय और सार्वजनिक खेल संघ, युवा मामला, सार्वजनिक खेल केंद्र और राष्ट्रीय स्टैडिया (जैसे स्टैडा डी फ्रांस) है।


title: फ्रांस की संस्कृति

text: मिलान, लंदन और न्यूयॉर्क के साथ पेरिस को कभी-कभी "दुनिया के फ़ैशन की राजधानी" कहा जाता है। फ्रांस के साथ फैशन के नाते की शुरुआत () संभवत: लुईस XIV के शासनकाल में हुई थी, जब फ्रांस में ऐशो-आराम की चीजों का बोलबाला शाही नियंत्रण के तहत बढ़ता जा रहा था और फ्रांसिसी शाही दरबार यूरोप में यकीनन, अभिरूचि और विशिष्टता का न्यायकर्ता बन गया।


title: फ्रांस की संस्कृति

text: 1860-1960 के सालों में बड़े डिजाइनर प्रतिष्ठानों, फैशन प्रेस (1892 में वोग की स्थापना ; 1945 में एल की स्थापना हुई) और फैशन शो के माध्यम से अपने उच्च फैशन () उद्योग में फ्रांस अपने प्रभुत्व के लिए जाना जाता रहा है। पेरिस के पहले आधुनिक डिजाइनर प्रतिष्ठान के रूप में आमतौर पर अंग्रेज चार्ल्स फ्रेडरिक वर्थ के काम को जाना जाता है, जिन्होंने इस उद्योग पर 1858-1895 तक राज किया। बीसवीं सदी के शुरूआत में, इस उद्योग का विस्तार पेरिस के फैशन घरानों - चैनल (पहली बार 1925 में अस्तत्व में आया) और बलेनसिएज (1937 में एक स्पैनिश द्वारा स्थापित) जैसे प्रतिष्ठान - के माध्‍यम से हुआ। युद्ध के बाद के वर्ष में, क्रिश्चियन डायर का प्रसिद्ध "न्यू लुक" 1947 में और पियरे बालमैन और हुबर्ट डी गिवेची (1952 में खुला) के माध्यम से फैशन बड़ी प्रमुखता के साथ लौटा. 1960 के दशक में, फ्रांसिसी युवा संस्कृतिक की ओर से "उच्च फैशन" की बहुत आलोचना की गयी, जबकि यवेस सेंट लॉरेंट जैसे डिजाइनर "प्रेट-ए-पोर्टर" (prêt-à-porter) ("पहनने के लिए तैयार") चलन की शुरूआत करके और फ्रांसिसी फैशन का जन विनिर्माण तथा विपणन करके उच्च फैशन मानकों की स्थापना कर छा गए। नए नवाचार पाको राबन्ने और पिएर्रे कार्डिन द्वारा किए गए। 70 और 80 के दशक में सोनिया रियकिएल, थीयर्रे मुगलर, क्लाउड मोंटाना, जीन-पॉल गॉल्टियर और क्रिश्चिन लैक्रोइक्स द्वारा विपणन और उत्पादन पर ध्यान केंद्रित कर नए चलन को सथापित किया गया। 1990 के दशक ने एलवीएमएच (LVMH) जैसे फैशनेबल कपड़ों के बहुत सारे प्रतिष्ठानों को बड़ी और बहुराष्ट्रीय कंपनियों के अंतर्गत जाते देखा.


title: फ्रांस की संस्कृति

text: 1960 के दशक के बाद से, फ्रांस का फैशन उद्योग लंदन, न्यूयॉर्क, मिलान और टोक्यो के साथ बढ़ती प्रतिस्पर्धा के अंतर्गत आ गया है और फ्रांस ने तेजी से विदेशी (विशेष रूप से अमेरिकी) फैशन (जैसे कि जीन्स, टेनिस जूते) को अपना लिया। फिर भी, कई विदेशी डिजाइनर अभी भी फ्रांस में अपना करियर बनाना चाहते हैं।


title: फ्रांस की संस्कृति

text: 2006 में, 52% फ़्रांसिसी परिवारों में कम से कम एक पालतू जीव रहा. 9.7 मिलियन बिल्लियां, 8.8 कुत्ते, 2.3 चूहे या गिलहरी जैसे कुतरनेवाले जीव, 8 मिलयिन पंक्षी और 28 मिलियन मछलियां. बिल्लियां सबसे अधिक लोकप्रिय हैं!


title: फ्रांस की संस्कृति

text: फ्रांस की शुरूआती पेंटिंग वे हैं जो प्रागैतिहासिक समय की हैं, तथा जो आज से लगभग 10,000 सालों से भ‍ी पहले लैस्कॉक्स के गुफाओं में चित्रित किए गए थे। शारलेमेन के समय में विकसित हुई कलाओं को पहले ही 1,200 साल हो चुके हैं, जिन्हें उस समय के हाथ से तैयार की गयी सचित्र किताबों में में देखा जा सकता है, जिसे बहुत सारे लोगों ने बनाया था।


title: फ्रांस की संस्कृति

text: फ्रांस में 17 वीं सदी के प्रतिष्ठित चित्रकारों में निकोलस पौससिनऔर क्लाउड लोरिन हैं। 18वीं सदी के दौरान रोकोको शैली बैरोक शैली की ओछी निरंतरता के रूप में उभरी. इस युग के सर्वाधिक प्रसिद्ध चित्रकारों में एंटोइन अत्तेऔ फ़्रैंस्वा बाउचर और जीन होनोर फ्रागोनार्ड थे। सदी के अंत में, नियोक्लासिज्म के सबसे प्रभावशाली चित्रकार जैक लुई डेविड थे।


title: फ्रांस की संस्कृति

text: गेरीकॉल्ट और देलाक्रोइक्स रूमानियत के सर्वाधिक महत्वपूर्ण चित्रकारों में से थे। प्रकृति का वर्णन (बारबिज़ाँ स्कूल) करते हुए बाद के चित्रकार कहीं अधिक यथार्थवादी थे। यथार्थवादी आंदोलन का नेतृत्व कुर्बत और डामेनियर होनोर द्वारा किया गया। क्लौदे मोनेट, एडगर देगास, पियरे अगस्टे रेनोइर और कैमिली पिस्सार्रो जैसे चित्रकारों द्वारा फ्रांस में प्रभाववाद को विकसित किया गया। सदी के अंत में, फ्रांस पहले से कहीं अधिक अभिनव कला का केंद्र बन गया था। कई अन्य विदेशी कलाकारों की तरह स्पेनियार्ड पाब्लो पिकासो आनेवाले दशकों में अपनी प्रतिभा का असरदार तरीके से इस्तेमाल करने के लिए फ्रांस आए। तब टूलूज़-लौत्रेक, गौगुइन और केजानने चित्रकारी कर रहे थे। 20वीं सदी के शुरुआत में पेरिस में क्यूबिज़्म नव-विचारक आंदोलन का जन्म हुआ।


title: फ्रांस की संस्कृति

text: पेरिस में लौवर दुनिया के सबसे बड़े और सर्वाधिक प्रसिद्ध संग्रहालयों में से एक हैं, 1793 में जिसे पुराने शाही महल में नए क्रांतिकारी शासन व्यवस्था द्वारा बनवाया गया था। फ्रांसिसी और अन्य कलाकारों की कलाएं जैसे कि लियोनार्डो डी विंची की मोनालिसा और पारंपरिक यूनानी वीनस डी मिलो तथा मिस्र और मध्य-पूर्व की प्राचीन कला और संस्कृति के नमूने यहां बड़े पैमाने पर रखे गए हैं।


title: फ्रांस की संस्कृति

text: फ्रांस विविध स्वदेशी लोक संगीत के साथ ही अफ्रीका, लैटिन अफ्रीका और एशिया से आई शैलियों को भी अपने में समेटे हुए हैं। शास्त्रीय संगीत के क्षेत्र में, फ्रांस ने गेब्रियल फॉरे जैसे कई दिग्गज संगीतकार को दिया, जबकि आधुनिक पॉप संगीत में लोकप्रिय फ्रेंच हिप-हॉप, फ्रेंच रॉक, टेक्नो/फंक और टर्नटेबिलिस्ट/डीजे को फलते-फूलते देखा जाता है।


title: फ्रांस की संस्कृति

text: फ्रांस ने एक संगीत उत्सव फेटे डे ला म्युसिक्वे (पहली बार 1982 में आयोजित) का सृजन किया, जो तबसे विश्वव्यापी बन चुका है। यह गर्मी के समय प्रत्येक 21 जून को हुआ करता है।


title: फ्रांस की संस्कृति

text: फ्रांस अपनी रोमांस थीमाधारित फिल्मों के लिए सबसे प्रसिद्ध है। फ्रांसिसी थिएटर में बहुत ही अच्छे हैं। कई प्रसिद्ध अभिनेता फ्रांस से हैं।


title: फ्रांस की संस्कृति

text: फ्रांस एनीमेशन और कार्टून में ठीक-ठाक हैं। उनकी प्रसिद्ध "एस्टेरिक्स" कॉमिक्स और कुछ नए सिसनेमा प्रस्तुतियों के बारे में आप जानते होंगे।


title: फ्रांस की संस्कृति

text: "साहित्यिक संस्कृति" के लिए फ्रांस की एक प्रतिष्ठा है और फ्रांस की शिक्षा प्रणाली में फ्रांसिसी साहित्य का महत्व, फ्रांसिसी समाचार-माध्यमों द्वारा फ्रांसिसी पुस्तक मेला और पुस्तको के पुरस्कारों (जैसे प्रिक्स गोंकोर्ट, प्रिक्स रेनुडोट या प्रिक्स फेमिना) पर ध्यान दिया जाना और साहित्यिक टेलीविजन शो "अपॉस्ट्राफी" (बर्नाड पिवोट द्वारा मेजवानी में) (पुरानी) सफलता से जैसी कुछ चीजों से इसकी यह छवि पुख्ता हुई है। यह छवि 1980 के दशक में दिखाए गए आकंड़े के आड़े नहीं आता, जिसमें कहा गया था अंग्रेजों की तरह अक्सर फ्रांसिसी 50% किताबों में खर्च करते हैं और 1/12 पुस्तकालयों से किताबें उधार लेते हैं।


title: फ्रांस की संस्कृति

text: हालांकि फ्रांस की आधिकारिक साक्षरता दर दर 99% है, कुछ का अनुमान कहता है कि वयस्क आबादी में कार्यात्मक निरक्षरता 10% से 20% के बीच है (और जेल की जनसंख्या में इससे कहीं अधिक).


title: फ्रांस की संस्कृति

text: सर्वेक्षणों से पता चलता है कि संगीत, टेलीविजन, खेल-कूद और अन्य गतिविधियों में कमी आई है, जबकि पढ़ना आज के युवा फ़्रांसिसियों का एक पसंदीदा शगल है। शैक्षिक प्रकाशन के संकट ने भी फ्रांस को प्रभावित किया है (मिसाल के तौर पर देखें, प्रेसेज युनिवर्सिटीज डी फ्रांस (पीयूएफ), 1990 के दशक में फ्रांस की प्रमुख शैक्षिक प्रकाशन संस्था, के वित्तीय संकट)


title: फ्रांस की संस्कृति

text: फ्रांस में साहित्यिक पसंद उपन्यासों पर केंद्रित होकर रह गयी (1997 में पुस्तकों की बिक्री का 26.4 प्रतिशत), हालांकि अमेरिकियों और ब्रिटिश लोगों की तुलना में फ्रांसिसी कथा साहित्य से परे निबंध और सामयिकी विषयों पर किताबें अधिक पढ़ते हैं। सूची में विदेशी उपन्यास के फ्रेंच अनुवाद सहित समकालीन उपन्यास (पुस्तकों की कुल बिक्री का 13%), इसके बाद भावुक उपन्यास (4.1%), जासूसी और गुप्तचर उपन्यास (3.7%), "शास्त्रीय" साहित्य (3.5%), विज्ञान कथा और डरावने उपन्यास (1.3%) तथा कामोद्दीपक उपन्यास (0.2%) का नंबर आता है। आज फ्रांस में बेचे जाने वाले सभी तरह के उपन्यासों का 30% अंग्रेजी (विलियम ब्वॉड, जॉन ले कैरे, इयान मैकईवान, पॉल ऑस्टर और डगलस कैनेडी जैसे लेखकों को पढ़ा जाता है) से अनुदित है।


title: फ्रांस की संस्कृति

text: अलग किस्म की पुस्तकों का एक उप-वर्ग है कॉमिक्स पुस्तकें (टिनटिन और ए‍स्टेरिक्स जैसी विशिष्ट तरह के फ्रैंको-बेल्जियम कॉमिक्स), जो बड़े सख्त जिल्दवाले प्रारूप में प्रकाशित होते हैं और 1997 में कुल पुस्तकों की बिक्री का 4% का प्रतिनिधित्व करते हैं। फ्रांसिसी कलाकारों ने ग्राफिक उपन्यास की शैली में देश को अग्रणी बना दिया है और फ्रांस यूरोप के सबसे बड़े कॉमिक्स महोत्सव अंगॉलेमे इंटरनेशनल कॉमिक्स फेस्टिबल, की मेजवानी करता है।


title: फ्रांस की संस्कृति

text: फ़्रांसिसी संस्कृति के अन्य क्षेत्रों की तरह, पुस्तक संस्कृति भी आंशिक रूप से सरकार की ओर से, विशेष रूप से सांस्कृतिक मंत्रालय के डायरेशन डु लिवरे एट डी ला लेक्चर द्वारा, सेंटर नेशनल डु लिवरे (नेशनल बुक सेंटर) की देखरेख में चलता है। फ्रांस का उद्योग मंत्रालय मूल्य नियंत्रण में भी भूमिका अदा करता है। अंत में, फ्रांस में पुस्तकों और अन्य सांस्कृतिक उत्पादों में वैट (VAT) में 5.5% की दर से कमी कर दी गयी है, जो कि खाद्य सामग्री और अन्य जरूरतों के लिए भी है ().


title: फ्रांस की संस्कृति

text: फ्रांस में पत्रकारिता की बात की जाए तो पिछली सदियों से राष्ट्रीय दैनिकों (जैसे कि ले मोंडे और ले फिगारो) की तुलना में क्षेत्रीय प्रेस (फ्रांस के अखबारों की सूची देखें) कहीं अधिक महत्वपूर्ण हैं: 1939 में दैनिकों समाचारपत्रों के बाजार में 2/3 राष्ट्रीय दैनिक समाचारपत्र थे, जबकि आज 1/4 से भी कम हैं। पत्रिका बाजार में इस समय टीवी नामांकित पत्रिकाओं का बोलबाला है, इसके बाद ले नॉवेल ऑब्जवेटेयुर, एल'एक्सप्रेस और ले प्वाइंट जैसी समाचार पत्रिकाएं हैं।


title: फ्रांस की संस्कृति

text: परिवहन के मद्देनजर पेरिस जैसे बहुत ही शहरी और छोटे कस्बो तथा ग्रामीण क्षेत्रों के बीच की जीवन शैली के मामले में महत्वपूर्ण अंतर हैं। पेरिस में और कुछ हद तक अन्य प्रमुख शहरों में, बहुत सारे परिवार में कोई अपना वाहन नहीं हैं और वे सामान्य तौर पर पर्याप्त जन परिवहन का इस्तेमाल करते हैं।"मेट्रो" सबवे में भीड़भाड़ वाले समय में पेरिसवासियों पर एक ठप्पा लगा हुआ है। हालांकि, ऐसे क्षेत्रों के बाहर, एक या अधिक कारों का मालिकाना आम बात है, विशेष रूप से परिवार के बच्चों के लिए।


title: फ्रांस की संस्कृति

text: "ट्रेन ए ग्रैंडे विटेसी (train à grande vitesse)" टीजीवी (TGV) तेज गति रेल नेटवर्क, एक तेजी गतिवाला रेल परिवहन है जो देश के विभिन्न क्षेत्रों को जोड़ती है और अपना व्यय खुद वहन करती है। आनेवाले सालों में फ्रांस के ज्यादातर हिस्सों और यूरोप अन्य कई स्थलों तक पहुंचने की इसकी योजना है। प्रमुख स्थलों के लिए रेल सेवाएं समय की पाबंद और नियमित हैं।


title: फ्रांस की संस्कृति

text: फ़्रांस में "धर्मनिरपेक्षता (laïcité)" के सिद्धांतों और देश से चर्च के अलगाव के बावजूद, सार्वजनिक और स्कूल की छुट्टियां आमतौर पर रोमन कैथोलिक धार्मिक कैलेंडर (इस्टर, क्रिसमस, असेंशन डे, पेंटकोस्ट, असम्प्शन ऑफ मेरी, ऑल सेंट डे आदि समेत) के अनुसार ही होती हैं। श्रम दिवस और अन्य राष्ट्रीय छुट्टी ही केवल कारोबारी छुट्टियां हैं, जो सरकारी अधिनियम के द्वारा प्रदान की जाती हैं; अन्य छुट्टियां "सामूहिक सम्मेलन" (नियोक्ता और कर्मच‍चारियों के यूनियन के बीच समझौते) द्वारा या नियोक्ता के करार के द्वारा की जाती हैं।


title: फ्रांस की संस्कृति

text: 1 मई को श्रम दिवस ("ला फेटे डु ट्रावैल" (La Fête du travail)) फ़्रांसिसी एक-दूसरे को घाटी का लिली फूल देते हैं।


title: फ्रांस की संस्कृति

text: 14 जुलाई को राष्ट्रीय छुट्टी (अंग्रेज़ी में बास्टिल दिवस (Bastille Day) कहलाता है) होता है। सैन्य परेड, डीफाइल्स डु 14 जुलिएट (Défilés du 14 juillet) कहलाता है, पेरिस के चैंप्स-एलिसीज एवेन्यू में गणतंत्र के राष्ट्रपति के सामने बड़े स्तर पर होता है।


title: फ्रांस की संस्कृति

text: 2 नवम्बर को, ऑल सोल्स डे ("ला फेटे डीज मोर्ट्स उत्सव" (La Fête des morts)) परंपरागत रूप से फ्रांसिसी दिवंगत परिवार के सदस्यों की कब्रों पर कब्रों गुलदाउदी चढ़ाते हैं।


title: फ्रांस की संस्कृति

text: फ्रांस में क्रिसमस आमतौर पर क्रिसमस की शाम को मनाया जाता है, जिसमें परंपरागत भोजन (विशिष्ट व्यंजन, जिसमें ऑइस्टर (सीपी, बोडिन ब्लॉन्क और बुचे डी नोएल शामिल होता है) के साथ शुरू होता है, इसमें मध्य रात्रि को लोग (कैथोलिकों में वे भी होते हैं जो साल के अन्य समय में चर्च नहीं जाते हैं) भी भाग लेते हैं।


title: फ्रांस की संस्कृति

text: कैंडेलम्स ("ला चैंडेलुर" (La Chandeleur)) क्रेप के साथ मनाया जाता है। लोकप्रिय कहावत है कि अगर बावर्ची दूसरे हाथ में एक सिक्के से एक क्रेप को अकेले पलट सकता है तो आनेवाला पूरा साल उस परिवार की समृद्धि को सुनिश्चित कर देता है।


title: फ्रांस की संस्कृति

text: व्यापार संघों द्वारा 1990 के दशक के मध्य में शुरू किए जाने के बाद एंग्लो-सैक्सन और अमेरिकी छुट्टी हेलोवीन की लोकप्रियता बढ़ने लगी है। इसके बाद अगले कुछ दशकों के दौरान इसका विकास ठप्प हो गया लगता है।


title: नारायण आप्टे

text: नारायण दत्तात्रय आप्टे (१९११ - १९४९) हिन्दू महासभा के एक कार्यकर्ता थे।ब्राह्मण परिवार से थे। इन्हें गांधी-हत्या के मामले में नाथूराम गोडसे के साथ फाँसी दे दी गयी थी।


title: नारायण आप्टे

text: अदालत में जब गांधी-हत्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यंत्र में शामिल थे, पूर्व योजनानुसार उसे केवभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है फिर उनकी सुरक्षा की चिन्ता आखिरकार किन्हें करनी चाहिये थी?


title: बुरज़िल दर्रा

text: बुरज़िल दर्रा () कश्मीर क्षेत्र का एक ऐतिहासिक दर्रा है जो श्रीनगर को पाक अधिकृत कश्मीर के गिलगित-बल्तिस्तान क्षेत्र में स्थित गिलगित और स्कर्दू से जोड़ता है। यहाँ से यात्री और व्यापारी घोड़ों और टट्टुओं पर सवार यातायात करा करते थे लेकिन भारत के विभाजन के बाद यह पाकिस्तान द्वारा बन्द कर दिया गया। इसके शिखर पर एक चौकी हुआ करती थी जहाँ से भारत और चीन के दरम्यान डाक आया-जाया करती थी।


title: बुरज़िल दर्रा

text: श्रीनगर से ऐतिहासिक मार्ग वुलर झील के उत्तर से निकलते हुए आधुनिक बांडीपूर ज़िले की गुरेज़ बस्ती से गुज़रता था और फिर देओसाई पठार पहुँचता था। यहाँ से गिलगित पश्चिमोत्तर को और स्कर्दू पूर्वोत्तर को पड़ता है। कुल मिलाकर श्रीनगर से गिलगित का रास्ता ३६७ किमी है।


title: बद्री दत्त पाण्डेय

text: बद्री दत्त पांडे (जन्म 15 फरवरी 1882, कनखल हरिद्वार) भारतीय स्वतंत्रता सेनानी थे। सात वर्ष की आयु में उनके माता-पिता का निधन हो गया। बद्री दत्त पांडे मूल रूप से अल्मोड़ा के रहने वाले थे। इसलिए माता-पिता के निधन के बाद वह अल्मोड़ा आ गए। अल्मोड़ा में ही उन्होंने पढ़ाई की। 1903 में उन्होंने नैनीताल में एक स्कूल में शिक्षण कार्य किया। कुछ समय बाद देहरादून में उनकी सरकारी नौकरी लग गई, लेकिन जल्दी ही उन्होंने नौकरी से त्यागपत्र दे दिया और पत्रकारिता में आ गए।


title: बद्री दत्त पाण्डेय

text: उन्होंने 1903 से 1910 तक देहरादून में लीडर नामक अखबार में काम किया। 1913 में उन्होंने अल्मोड़ा अखबार की स्थापना की। उन्होंने इस अखबार के जरिए स्वतंत्रता आंदोलन को गति देने का काम किया। इसी कारण कई बार अंग्रेज अफसर इस अखबार के प्रकाशन पर रोक लगा देते थे। अल्मोड़ा अखबार को ही उन्होंने शक्ति अखबार का रूप दिया। शक्ति साप्ताहिक अखबार आज भी लगातार प्रकाशित हो रहा है। 1921 में कुली बेगार आंदोलन में बीडी पांडे की भूमिका को हमेशा याद किया जाता है। उन्हें कुमाऊं केसरी /कुर्मांचल केसरी की उपाधि से भी नवाजा गया। बद्री दत्त पांडे 1921 में एक साल, 1930 में 18 माह, 1932 में एक साल, 1941 में तीन माह जेल में रहे। 1942 के भारत छोड़ो आंदोलन में भी उन्हें जेल भेजा गया। आजादी के बाद भी अल्मोड़ा में रहकर वह सामाजिक कार्यों में सक्रियता से हिस्सा लेते रहे। 1957 में दूसरी लोकसभा के लिए हुए चुनाव में स्वतंत्रता संग्राम सेनानी हरगोविंद पंत चुने गए, लेकिन कुछ ही माह में उनका निधन हो गया। इसके बाद सितंबर 1957 में हुए उपचुनाव में कांग्रेस ने बद्री दत्त पांडे को प्रत्याशी बनाया और वह विजयी हुए। बद्री दत्त पांडे बहुत बेबाक माने जाते थे। उन्होंने स्वतंत्रता संग्राम सेनानियों को मिलने वाली पेंशन आदि का लाभ भी नहीं लिया। 1962 के चीन युद्ध के समय अपने सारे मेडल, पुरस्कार आदि सरकार को भेंट कर दिए। 13 जनवरी 1965 को पंडित बद्रीदत्त पाण्डेय का निधन हो गया।


title: प्यार की ये एक कहानी

text: प्यार की ये एक कहानी स्टार वन पर आने वाला भारत का एक अत्यंत विशेष लोकप्रिय धारावाहिक था। यह १८ अक्टुबर २०१० से १५ दिसम्बर २०११ तक चला।


title: प्यार की ये एक कहानी

text: यह कहानी २०० साल पहले पिसाच बने अभ्येंद्र कि है जो २०० सालों के पश्चात पियाली जयसवाल से मिलता है। जिसका चेहरा गायत्रीसिंघी शिवरंजनी मैथिली गौरिमा पंढेर से मिलता है। पियाली/पिया को शिष्यवृत्तीद्वारा माउंट नामक एक महाविद्यालय में पढ़ने का मौका मिलता है। वह देहरादून चली जाती हैं। यहाँ उसकी मुलाकात मिशा डोबरियाल (प्रिया वल) से होती है। और दोनों मे दोस्ती हो जाती हैं। मिशा उसे अपने दोस्तों (कबीर,रूही और अंगद) से मिलवाती है |घर एक दिन ले जाती है। तब पिया को पता चलता है कि मिशा अरनब डोबरियाल की बेटी है। साथ ही उसे अपनी सौतेली माँ और दो बहनों का पता चलता है। पहले वह इस बात को किसी को नहीं बताती है।


title: प्यार की ये एक कहानी

text: उसे एक अभय नाम का लड़का भी मिलता है जो एक पिसाच है। लेकिन पिया को इस बारे में नहीं पता होता। पिया अभय के बारे में जानने के लिए उससे कई प्रश्न पूछते रहती है। जिस कारण अभय उससे दूर भागते रहता है। पिया को अभय में पिसाच के गुण पता चलने लगते हैं और तभी अभय पिया को अपने दिल की बात बता देता है। पिया महाविद्यालय छोड़ के जाने लगती है कि तभी उसे सड़क के पास यह अहसास होता है कि वह भी अभय को प्यार करने लगी है।


title: प्यार की ये एक कहानी

text: इसी बीच एक और पिसाच अभय से बदला लेने के लिए आता है। और उससे पिया को बचाने के लिए अभय पिया को अपने से दूर कर देता है। लेकिन सिद्धार्थ उसे खोज निकालता है। इसके बाद वह पिया को भी पिसाच बनाने की कोशिश करता है। कुछ समय के बाद सिद्धार्थ और अभय में लड़ाई होती है। कुछ समय के लिए सिद्धार्थ चले जाता है। मेथिली नामक एक और पिसाच, जो अभय से प्यार करती है और बिलकुल पिया के जैसे दिखती है, वह भी आ जाती है। अभय को लगता था की मेथिली जल कर मर चुकी है लेकिन सिद्धार्थ उसे पिसाच बना चुका था। वह अभय को वापस पाने के लिए पिया को मारने की कोशिश करती है। लेकिन अभय उसे बचा लेता है। अंत में अभय और उसके कई दोस्त मिल कर सिद्धार्थ और मेथिली को मार देते हैं। इसके बाद अभय पिसाच से मनुष्य बन जाता है और पिया और अभय की शादी हो जाती है।


title: मध्यजीवी महाकल्प

text: मध्यजीवी महाकल्प या मीसोज़ोइक महाकल्प (Mesozoic Era) पृथ्वी के भूवैज्ञानिक इतिहास में एक महाकल्प था, जो आज से 25.217 करोड़ वर्ष पहले आरम्भ हुआ और 6.6 करोड़ वर्ष पहले अंत हुआ। इस से पहले पुराजीवी महाकल्प (पेलियोज़ोइक, Paleozoic) था और इस के बाद नूतनजीवी महाकल्प (सीनोज़ोइक, Cenozoic) आया जो आज तक चल रहा है। नूतनजीवी, मध्यजीवी और पुराजीवी महाकल्प तीनो मिलाकर दृश्यजीवी इओन (फ़ैनेरोज़ोइक, Phanerozoic) के तीन भाग हैं। मध्यजीवी महाकल्प को "सरिसृपों का महाकल्प" और "कोणधारियों का महाकल्प" भी कहते हैं, क्योंकि इसमें इन प्राणी व वनस्पति जातियों में विविधता क्रमविकसित हुई।


title: पटलीय प्रवाह

text: तरल गतिकी में, पटलीय प्रवाह (laminar flow) उस प्रवाह को कहते हैं जिसमें तरल, पतली-पतली पट्टियों के रूप में प्रवाहित होते हुए माना जा सकता है। इसे स्तरीय प्रवाह भी कहते हैं और तरल के ये 'स्तर' आपस में बहुत कम या नहीं के बराबर मिश्रित होते हैं।


title: पटलीय प्रवाह

text: अल्प वेग पर तरल की गति पटलीय होती है जबकि अधिक वेग पर अपटलीय या प्रक्षुब्ध प्रवाह (turbulant flow)। पटलीय गति में प्रवाह की दिशा के लम्बवत कोई गति नहीं होती, न ही इस गति में भंवर धाराएँ होतीं हैं।


title: नरहड़

text: नरहड़ कस्बे में स्थित पवित्र हाजीब शक्करबार शाह की दरगाह कौमी एकता की जीवन्त मिसाल है। इस दरगाह की सबसे बड़ी विशेषता है कि यहां सभी धर्मों के लोगों को अपनी-अपनी धार्मिक पद्धति से पूजा अर्चना करने का अधिकार है। कौमी एकता के प्रतीक के रूप में ही यहां प्राचीन काल से श्रीकृष्ण जन्माष्टमी के अवसर पर विशाल मेला लगता है। जिसमें देश के विभिन्न हिस्सों से हिन्दुओं के साथ मुसलमान भी पूरी श्रद्धा से शामिल होते हैं।


title: निरूपा रॉय

text: उनका मूल नाम कोकिला बेन था। वैसे तो उन्होंने अपने फिल्मी जीवन की शुरूआत 1946 के दौरान प्रदर्शित गुजराती फिल्म "गणसुंदरी" से की थी लेकिन हिन्दी फिल्मों में जब उन्होंने कदम रखा तो फिर कभी पीछे मुड़कर नहीं देखा। उनकी पहली हिन्दी फिल्म 1949 में प्रदर्शित होने वाली "हमारी मंजिल" थी। निरूपा राॅय ने बी॰एम॰ व्यास जैसे निर्माता निर्देशक की फिल्म "रनक देवी" में 150 रूपये प्रति माह पर कार्य भी किया था, हालाँकि बाद में उन्हें फिल्म से हटा दिया गया था। निरूपा राॅय को जितनी भी फिल्मों में कार्य मिला, माॅं के किरदार के रूप में ही मिला, लेकिन उन्होंने इसे चुनौती के रूप स्वीकार किया और यही उनकी सफलता का कारण बना। 13 अक्टूबर 2004 को निरूपा रॉय का निधन हो गया।


title: गाइड (1965 फ़िल्म)

text: गाइड 1965 में बनी हिन्दी भाषा की फिल्म है। यह भारत के प्रसिद्ध अंग्रेज़ी लेखक आर के नारायण के द गाइड नाम के उपन्यास पर आधारित है।


title: गाइड (1965 फ़िल्म)

text: फिल्म शुरू होती है वर्तमान से जब राजू (देव आनन्द) जेल से रिहा हो रहा है और फिर कहानी अतीत में चलती है।


title: गाइड (1965 फ़िल्म)

text: राजू एक गाइड है, जो पर्यटकों को ऐतिहासिक स्थलों में घुमाकर अपनी कमाई करता है। एक दिन, एक अमीर और बूढ़ा पुरातत्वविद् मार्को (किशोर साहू) उनकी युवा पत्नी रोज़ी (वहीदा रहमान), जो कि एक वेश्या की बेटी है, के साथ शहर में आता है। मार्को शहर के बाहर गुफाओं में कुछ शोध करना चाहता है और अपने गाइड के रूप में राजू को काम देता है। वह एक नई गुफा का पता लगाता है और अपने काम में इतना खो जाता है कि रोज़ी पर ध्यान नहीं देता।


title: गाइड (1965 फ़िल्म)

text: जब मार्को गुफा की खोज में लगा हुआ है, राजू रोज़ी को सैर सपाटे के लिए ले जाता है और उसके नृत्य क्षमता और मासूमियत की भूरि-भूरि प्रशंसा करता है। रोज़ी राजू को बताती है कि वह एक वेश्या की बेटी है और वह समाज में सम्मान हासिल करने के लिए कैसे मार्को की पत्नी बनी, लेकिन उसके लिए उसने एक बड़ी कीमत चुकाई है क्योंकि उसे नृत्य का जुनून है जबकि यह मार्को को सख़्त नापसंद है। इस बीच, रोज़ी जहर खाकर आत्महत्या करने की कोशिश करती है। इस घटना की खबर मिलने पर मार्को गुफाओं से वापस आता है और रोजी को ठीक देख कर काफ़ी नाराज़ होता है और रोज़ी से कहता है कि उसकी आत्महत्या करने की कोशिश एक नाटक थी, अन्यथा अगर वह वास्तव में मरना चाहती थी तो अधिक नींद की गोलियाँ खाकर यह आसानी से कर सकती थी। एक दिन जब रोज़ी गुफाओं में जाती है तो पाती है कि मार्को एक आदिवासी लड़की के साथ प्रेम रच रहा है। इसको लेकर रोज़ी और मार्को में काफ़ी कहा-सुनी होती है और रोज़ी एक बार फिर आत्महत्या करने की कोशिश करती है।राजू उसे समझाता है कि आत्महत्या पाप है और वह अपना सपना पूरा करने के लिए ज़िंदा रहे। रोज़ी मार्को से सम्बन्ध तोड़ लेती है लेकिन अब उसे सर छुपाने के लिए जगह चाहिये और किसी का सहारा भी जो उसे राजू देता है। राजू के समुदाय में रोज़ी को भी वेश्या ही माना जाता है (क्योंकि पुराने ज़माने में राजघरानों में नाचने वाली वेश्या की दृश्टि से देखी जाती थीं)। राजू की माँ (लीला चिटनिस) और मामा (उल्हास) उससे आग्रह करते हैं कि रोज़ी को घर से बाहर निकाल दे लेकिन राजू मना कर देता है तो उसकी माँ उसे छोड़कर अपने भाई के साथ रहने चली जाती है। उसका मित्र और ड्राइवर ग़फ़्फ़ूर (अनवर हुसैन) भी रोज़ी को लेकर उससे किनारा कर लेता है। राजू की आमदनी ख़त्म हो जाती है और पूरा शहर उसके खिलाफ हो जाता है। इन सबके बावजूद राजू रोज़ी को एक गायक और नृत्यांगना बनने के लिए प्रोत्साहित करता है और उसकी मदद करता है। और जल्द ही रोज़ी एक स्टार बन जाती है। ज्यों-ज्यों रोज़ी नई ऊँचाईयाँ छूती है, राजू आवाराग़र्दी करने लगता है और उसे जुए और नशे की लत लग जाती है। अब फिर मार्को वापस आता है। रोजी को वापस जीतने की कोशिश करने के मन से, वह रोज़ी से मिलने आता है और फूलों का गुलदस्ता लाता है। बीच में उससे राजू टकरा जाता है और राजू उससे फूलों का गुलदस्ता ले लेता है। मार्को राजू से कहता है कि रोज़ी के कुछ गहने है जो एक लॉकर में जमा हैं और जिनको निकालने के लिए रोज़ी के हस्ताक्षर चाहियें। राजू, इस आशंका में कि यदि मार्को और रोज़ी दोबारा मिले तो उनके सम्बन्ध फिर न स्थापित हो जायें, लॉकर के पेपरों में रोज़ी के जाली हस्ताक्षर कर देता है, लेकिन मार्को को रोज़ी से मिलने नहीं देता है। इस बीच राजू और रोज़ी के सम्बन्धों में खटास आ जाती है जब वह राजू को अपने पास आने से भी मना कर देती है और कहती है कि अगर राजू उसके क़रीब आया तो वह बाहर चली जायेगी। इस से पहले दोनों में बहस हुयी थी और रोज़ी ने मार्को को याद कर कहा था कि शायद मार्को ठीक कहता था कि मर्द को औरत की आमदनी में नहीं जीना चाहिये। जवाब में राजू कहता है कि यह रोज़ी की ग़लतफ़हमी है कि वह अपने बूते में स्टार बन गयी है और उसको स्टार बनाने में राजू का भी बड़ा हाथ है।कुछ समय बाद रोज़ी को जालसाज़ी का पता चल जाता है। राजू को दो साल की सज़ा हो जाती है। रोज़ी को यह समझ नहीं आता है कि राजू ने जालसाज़ी क्यों की जबकि वह रोज़ी से सीधे पैसे मांग सकता है। राजू ने पैसे की ख़ातिर नहीं बल्कि रोज़ी के प्यार में ऐसा कदम उठाया था क्योंकि वह मार्को और रोज़ी को मिलने नहीं देना चाहता था।अब फ़िल्म वर्तमान में लौट आती है। राजू की रिहाई के दिन रोज़ी और राजू की माँ जेल में उसे लेने आते हैं लेकिन उन्हें पता चलता है कि अच्छे आचरण के कारण राजू को छः महीने पहले ही रिहा कर दिया गया है। रोज़ी और राजू की माँ अपने मनमुटाव मिटा देते हैं।रिहाई होने के बाद राजू अकेला भटकता रहता है। गरीबी, निराशा, भूख और अकेलेपन के कारण वह इधर-उधर भटकता है। एक दिन वह कुछ साधुओं की टोली के साथ एक छोटे से गाँव के पुराने मंदिर के अहाते में सो जाता है और अगले दिन उस मंदिर से निकलने से पहले एक साधु सोते हुये राजू के ऊपर पीताम्बर वस्त्र उढ़ा देता है। अगले दिन गांव का एक किसान, भोला, पीताम्बर वस्त्र में सोते हुये राजू को साधु समझ लेता है। भोला की बहन शादी न करने की ज़िद कर रही थी। भोला उसे राजू के पास लाता है और राजू उसे समझा-बुझाकर शादी के लिए राज़ी कर लेता है। भोला और भी आश्वस्त हो जाता है कि राजू एक साधु है। वह यह बात सारे गांव में फैला देता है। गांव वाले उसे साधु मान लेते हैं और उसके लिए खाना और अन्य उपहार लेकर आते हैं और अपनी समस्याएं भी उसको बताते हैं। अब राजू उस गांव में स्वामी जी के नाम से जाना जाने लगता है और गांव के पण्डितों से उसके मतभेद भी हो जाते हैं। गांव वालों को एक कहानी सुनाते हुये राजू उनको एक साधु के बारे में बताता है कि एक बार एक गांव में अकाल पड़ गया था और उस साधु ने १२ दिन तक उपवास रखा और उस गांव में बारिश हो गई।संयोग से उस गांव के इलाके में भी अकाल पड़ जाता है। गांव का एक मूर्ख राजू से वार्तालाप के दौरान सुनता कुछ और है और गांव वालों को आकर बताता है कि स्वामी जी ने वर्षा के लिए १२ दिन का उपवास करने का निर्णय लिया है। राजू पशोपेश में पड़ जाता है। पहले तो राजू इसका विरोध करता है। वह भोला को यहाँ तक बताता है कि वह एक सज़ायाफ़्ता मुजरिम है जिसे एक लड़की के कारण सज़ा मिली है। लेकिन इस पर भी गांव वालों की उस पर से आस्था कम नहीं होती है और वह कुख्यात डाकू रत्नाकर का उदाहरण देते हैं जो आगे चलकर वाल्मीकि के नाम से प्रसिद्ध होते हैं।अंततः राजू उपवास के लिए राज़ी हो जाता है हालांकि उसे विश्वास नहीं होता कि मनुष्य के उपवास रखने में और वर्षा होने में कोई संबन्ध है। लेकिन उपवास के दौरान राजू का आध्यात्मिक विकास होता है और उसकी ख्याति दूर-दूर तक फैल जाती है। हज़ारों की संख्या में दर्शनार्थी उससे आशीर्वाद लेने आ


title: गाइड (1965 फ़िल्म)

text: ने लगते हैं। उसकी ख्याति सुनकर रोज़ी, उसकी माँ और उसका दोस्त ग़फ़्फ़ूर भी उससे मिलने आते हैं। ग़फ़्फ़ूर को भोला मंदिर के अन्दर आने नहीं देता है क्योंकि वह दूसरे धर्म का है। राजू मध्यस्थता करता है और कहता है कि इन्सानियत, प्रेम और परोपकार ही उसका धर्म है। धीरे-धीरे राजू की हालत नाज़ुक होती जाती है। आखिर में बारहवें दिन वर्षा होती है लेकिन राजू का निधन हो जाता है। जहाँ एक ओर मन्दिर के बाहर गांव वाले खुशी से झूम रहे हैं वहीं दूसरी ओर मन्दिर के अन्दर उसके स्वजन उसकी मृत्यु का मातम मनाते हैं।


title: पंचेश्वर बांध

text: पंचेश्वर बाँध उत्तराखंड राज्य में भारत-नेपाल सीमा पर बनने वाला बहुउद्देशीय बिजली परियोजना है। जो उत्तराखंड के चंपावत जिले में बन रहा है। यह परियोजना काली नदी पर बनाई जा रही है।


title: पंचेश्वर बांध

text: इस परियोजना का कार्य 2018 मे सुरु होना प्रस्तावित है जो 2026 तक पूरा हो जाएगा तथा 2028 तक इससे विधुत उत्पादन सुरु हो जाएगा।


title: पंचेश्वर बांध

text: यह पंचेस्वर डैम से 25 km की दूरी पर रूपालिगाड ओर काली नदी के संगम पर बनेगा जिसकी उत्पादन छमता 240 मेगावाट होगी।


title: पंचेश्वर बांध

text: यह पंचेश्वर डैम से 80 km की दूरी पर नीचे की ओर काली नदी में बनेगा जिसकी उत्पादन क्षमता 1000 मेगावॉट होगी।


title: गौर गोपाल दास

text: गौर गोपाल दास (जन्म 1973) एक पूर्व हेवलेट पैकर्ड में रह चुके इंजीनियर हैं, जिन्होंने बाद में भारतीय जीवन शैली के कोच और प्रेरक वक्ता का नेतृत्व किया और वे अंतर्राष्ट्रीय कृष्णभावनामृत संघ या इंटरनेशनल सोसाइटी फॉर कृष्णा कॉन्शसनेस (इस्कॉन) का कार्यकर्ता भी हैं।


title: गौर गोपाल दास

text: उनका जन्म 1973 में भारत के महाराष्ट्र राज्य में हुआ था। उन्होंने अपनी स्कूली शिक्षा संत जूड हाई स्कूल, डेहरोड, पुणे, महाराष्ट्र से पूरी की। वह कुसरो वाडिया इंस्टीट्यूट ऑफ टेक्नोलॉजी, पुणे से इलेक्ट्रिकल इंजीनियरिंग में डिप्लोमा धारक हैं और 1992 में स्नातक प्राप्त की और फिर इलेक्ट्रिकल इंजीनियरिंग में डिग्री के साथ 1995 में पुणे के कॉलेज ऑफ इंजीनियरिंग से स्नातक किया, जिसके बाद उन्होंने हेवलेट में इलेक्ट्रिकल इंजीनियर के रूप में काम किया। लेकिन, 1996 में उन्होंने हेवलेट पैकर्ड को छोड़ दिया और इस्कॉन में शामिल हो गए। 2018 में, उन्होंने अपनी पुस्तक: लाइफस अमेजिंग सीक्रेट्स, प्रकाशित की और के कलिंग औद्योगिक प्रौद्योगिकी शिक्षा केन्द्र द्वारा एक मानद डॉक्टरेट की उपाधि प्राप्त की। उनके 2 मिलियन से अधिक यूट्यूब पर अनुयायी होने की खबर आयी।


title: गौर गोपाल दास

text: गौर गोपाल दास (2018) जीवन का अद्भुत रहस्य: अपने जीवन में संतुलन और उद्देश्य (Life's Amazing Secrets: How to Find Balance and Purpose in Your Life]) कैसे पाएं।


title: तमिल नाडु का इतिहास

text: आधुनिक भारत का तमिलनाडु नामक क्षेत्र में १५,००० ई॰ पूर्व से १०,००० ई॰ पूर्व के प्रागैतिहासिक काल से मानव सभ्यता के प्रमाण मिलते हैं।


title: तमिल नाडु का इतिहास

text: ब्रिटिश शासनकाल में यह प्रदेश मद्रास प्रेसिडेंसी का भाग था। स्वतन्त्रता के बाद मद्रास प्रेसिडेंसी को विभिन्न भागों में बाँट दिया गया, जिसका परिणति मद्रास तथा अन्य राज्यों में हुई। 1968 ई. में मद्रास का नाम बदलकर तमिल नाडु रखा गया था. तमिलनाडु शब्द तमिल भाषा के तमिल तथा नाडु {देश या वासस्थान} से मिलकर बना है जिसका अर्थ तमिलों का घर या तमिलों का देश होता है।


title: तमिल नाडु का इतिहास

text: तमिलनाडु का इतिहास अत्यंत प्राचीन है। यह तीन प्रसिद्ध राजवंशों की कर्मभूमि रही है - चेर, चोल तथा पांड्य। तमिल नाडु के प्राचीन संगम साहित्य में, यहाँ के तत्कालीन राजाओं, राजकुमारों तथा उनके प्रशन्शक कवियों का बार-बार वर्णन प्राप्त होता है। विशेषज्ञ और विद्वान ऐसा मानते हैं कि, यह संगम साहित्य इसा-पश्चात की आरम्भिक कुछ शताब्दियों का है। आरम्भिक चोल, पहली सदी से लेकर चौथी सदी तक सत्ता के मुख्य अधिपति रहे। इनमें सर्वप्रमुख नाम करिकाल चोल है. इसने अपने राज्य को कांचीपुरम् तक पहुँचाया। चोलों ने वर्तमान तंजावुर तथा तिरुचिरापल्ली तक अपना साम्राज्य विस्तार किया व सैन्य कार्यों में महारत हांसिल की. अपने यौवन काल में चोलों ने दक्षिण में श्रीलंका तथा उत्तर में कई 100 किमी तक अपना राज्य स्थापित किया था. तीसरी सदी तक कालभ्रों के आक्रमण से चोलों का पतन आरम्भ हो गया। कालभ्रों को छठी सदी तक, उत्तर में पल्लवों तथा दक्षिण में पांड्यों ने हराकर बाहर खदेड़ दिया था.


title: द्विपद प्रमेय

text: गणित में द्विपद प्रमेय एक महत्वपूर्ण बीजगणितीय सूत्र है जो x + y प्रकार के द्विपद के किसी धन पूर्णांक घातांक का मान x एवं y के nवें घात के बहुपद के रूप में प्रदान करता है। अपने सामान्यीकृत (जनरलाइज्ड) रूप में द्विपद प्रमेय की गणना गणित के १०० महानतम प्रमेयों में होती है।


title: द्विपद प्रमेय

text: जहाँ "x" और "y" कोई भी वास्तविक संख्या या समिश्र संख्या हैं तथा "n" शून्य या कोई धनात्मक पूर्णांक है। उपरोक्त समीकरण (१) में आने वाले द्विपद गुणांक, "n" के फैक्टोरिअल के रूप में व्यक्त किये जा सकते हैं।


title: द्विपद प्रमेय

text: द्विपद प्रमेय का उपयोग किसी भी द्विपद योग formula_7 का formula_8-वाँ घात निकालने के लिये कर सकते हैं जहाँ formula_9 वास्तविक संख्याएँ हैं, formula_10 और formula_11:


title: द्विपद प्रमेय

text: द्विपद प्रमेय का इतिहास अत्यंत मनोरंजक है। प्रायः ऐसा माना जाता है कि द्विपद गुणांको को त्रिभुज के रूप में विन्यस्त करने का काम सबसे पहले पॉस्कल ने किया था। किन्तु तीसरी शताब्दी के भारतीय गणितज्ञ पिंगल ने द्विपद गुणांको का उपयोग छन्दःसूत्रम् में बड़ी सुन्दरता से किया है। उन्होने इसे मेरु प्रस्तार नाम दिया था। १०वीं शताब्दी में हलायुध ने छन्दःसूत्र का भाष्य लिखा जिसमें उन्होने संयोजन समस्या (combinatorial problem) के हल के लिये वही विधि अपनायी है जिसे आजकल "पास्कल त्रिकोण" कहा जाता है।


title: द्विपद प्रमेय

text: इस बात के भी प्रमाण हैं कि ६ठी शताब्दी तक भारतीय गणितज्ञ द्विपद का घन (तीन घात) निकालने का सूत्र जानते थे।


title: द्विपद प्रमेय

text: ६ठी शताब्दी तक भारतीय गणितज्ञ द्विपद गुणांको को भागफल के रूप में formula_13 व्यक्त करना सम्भवतः जानते थे। और इसका स्पष्ट उल्लेख भास्कराचार्य द्वारा १२वीं शताब्दी में रचित लीलावती ग्रन्थ में मिलता है।


title: द्विपद प्रमेय

text: जैसा ऊपर कहा गया है, धन पूर्णसंख्यात्मक घात के लिये द्विपद प्रमेय न्यूटन से पहले भी ज्ञात था, किंतु ऋण और भिन्नात्मक घातों के लिए न्यूटन ने इसकी खोज सन् १६६५ में की और इसकी व्याख्या लन्दन की रॉयल सोसायटी के सेक्रेटरी को लिखे १६७६ ई. के दो पत्रों में की। कुछ व्यक्तियों की धारणा है कि यह सूत्र न्यूटन की कब्र पर खुदा है, किंतु यह असत्य है। इस प्रमेय की दृढ़ उपपत्ति १८२६ ई. में आबेल ने दी और उन दशाओं में भी इसकी स्थापना की जब घात और द्विपद के पद सम्मिश्र (कम्प्लेक्स) होते हैं।


title: परग्रही जीवन

text: परग्रही जीवन या पार्थिवेतर जीवन (Extraterrestrial life या alien life) वह सम्भावित जीवन है जो पृथ्वी से अलग किसी अन्य पिण्ड पर विद्यमान हो और जिसकी उत्पत्ति भी पृथ्वी से न हुई हो। यह परिकल्पित जीव सरल अकेन्द्रिक हो सकते हैं या मानवों से कहीं अधिक विकसित व शक्तिशाली सभ्यता वाले जीव भी हो सकते हैं। जिन कल्पनाओं में ऐसे परग्रही जीवन में बुद्धि की उपस्थिति मानी जाती है उसे "परग्रही चेतना" (Extraterrestrial intelligence) कहते हैं।


title: डेटॉल (साबुन)

text: डेटॉल रेकिट बेंकाइजर नामक एक इंग्लैंड की कंपनी द्वारा निर्मित स्वच्छता उत्पादों की श्रेणी में साबुन का एक महत्वपूर्ण ब्रांड हैं। यह ब्रांड ट्रस्ट रिपोर्ट 2011 तक भारत में 48 वीं सबसे विश्वसनीय एक के रूप में स्थान दिया गया है। डेटॉल के मूल्य में हिस्सेदारी 2010 में 8% तक पहुँचने के लिए 2009 में 7% से वृद्धि हुई है।


title: डेटॉल (साबुन)

text: यह ब्रांड के रूप में वर्षों के लिए जाना जाता रहा है। डेटॉल 300 करोड़ रुपये और रेकिट बेंकाइजर और 70 साल पुराना ब्रांड है। यह एक एंटीसेप्टिक लोशन के रूप में 1936 में शुरू किया गया था; ब्रांड एंटीसेप्टिक लोशन के लिए एक सामान्य नाम बन गया और फिर साबुन में बढ़ाया। 1980 तक अपनी शुरुआत से यह ब्रांड वास्तव में कोई प्रतियोगियों के साथ चलाने के लिए एक सपना देखा था।


title: डेटॉल (साबुन)

text: डेटॉल अपने उत्पादों को बाजार और अपने ग्राहकों के दिमाग में उन्हें गहरी स्थिति के लिए सभी बेहतरीन तरीके से इस्तेमाल किया गया है। डेटॉल साबुन की विशेषता एंटीसेप्टिक गुणवत्ता और स्वच्छता की सबको याद दिलाता इसकी अपनी विशिष्ट गंध है। इसके विभिन्न विज्ञापनों में हर मौसम में, भोजन करने से पहले, स्नान करते समय, इत्यादि में डेटॉल साबुन बहुत जरूरी है ऐसा दर्शाया गया है।


title: डेटॉल (साबुन)

text: ऑस्ट्रेलिया में इसके एक जहरीले प्रभाव के कारण इस पर प्रतिबंध लगा दिया गया। एक मेंढक की प्रजाति के इसके संपर्क में आने से दर्दनाक मृत्यु हो जाती है। इसे डीईसी ने पर्यावरण के लिए घातक बताया है।


title: इस्लामी वास्तुकला

text: इस्लामी वास्तुकला एक प्रकार की वास्तु कला है जो की इस्लाम धर्म से प्रभावित है और इस्लामिक शासको एवं सरकारों द्वारा दुनिया भर में प्रचारित की गयी।


title: इस्लामी वास्तुकला

text: कुरान में नमाज को विशेष महत्त्व दिया गया है और कुरान यह भी निर्देश देती है की नमाज मक्का की दिशा में ही पड़ी जा सकती है। इसलिए हर इस्लामी धार्मिक इमारत उस धुरी (किबला) पर ही बनायी गयी। मज्जिदों में मक्का की दिशा में नमाज पड़ने के लिए एक बड़ी आयताकार जगा होती है जिसे मिहराब कहा जाता है। मिहराब के कोने में मीनारे होती है जो स्तंभ नुमा होती है।


title: इस्लामी वास्तुकला

text: मकबरा या समाधी अन्य प्रकार की धार्मिक इमारत है। इस्लामी प्रभाव के पूर्व भारत में इस प्रकार की इमारतें नहीं हुआ करती थी। शुरुआत में सूफी संतो की कब्र के ऊपर इस प्रकार की इमारत को बनया जाता था परन्तु कालांतर में विभिन्न शासको ने भी अपने मृत्यु के बाद मकबरों का निर्माण कराया। इस इमारत में एक बहुत बड़ा गुम्बज कब्र के ऊपर कई स्तंभों पर टिका होता है।.


title: इस्लामी वास्तुकला

text: मुगल वंश आरंभ हुआ बादशाह बाबर से 1526 में। बाबर ने पानीपत में एक मस्जिद बनवाई, इब्राहिम लोदी पर अपनी विजय के स्मारक रूप में। एक दूसरी मस्जिद, जिसे बाबरी मस्जिद कहते हैं, अयोध्या में बनवाई। एक तीसरी मस्जिद उसने सम्भल, मुरादाबाद जिले में बनवाई।


title: इस्लामी वास्तुकला

text: बादशाह अकबर (1556-1605) ने बहुत निर्माण करवाया, एवं उसके काल में इस शैली ने खूब विकास किया। गुजरात एवं अन्य शैलियों में, मिस्लिम एवं हिंदु लक्षण, उसके निर्माण में दिखाई देते हैं। अकबर ने फतेहपुर सीकरी का शाही नगर 1500 में बसाया, जो कि आगरा से 26 मील (42 कि मी) पश्चिम में है। फतेहपुर सीकरी का अत्यधिक निर्माण, उसकी कार्य शैली को सर्वाधिक दर्शाता है। वहाँ की वृहत मस्जिद, उसकी कार्य शैली को सर्वोत्तम दर्शाती है, जिसका कि कोई दूसरा जोड़ मिलना मुश्किल है। यहाँ का दक्षिण द्वार, अति प्रसिद्ध है, एवं इसका कोई जोड़ पूरे भारत में नहीं है। यह विश्व का सर्वाधिक ऊँचा द्वार है, जिसे बुलन्द दरवाज़ा कहते हैं। मुगलों ने प्रभाचशाली मकबरे बनवाए, जिनमें अकबर के पिता हुमायूँ का मकबरा, दिल्ली में, एवं अकबर का मकबरा, सिकंदरा, आगरा के पास स्थित है। यह दोनों ही अपने आप में बेजोड़ हैं।


title: मारिया शरापोवा

text: मरीय यूर्येव्ना षरापवा ()(जन्म १९ अप्रैल १९८७) का जन्म तत्कालीन सोवियत संघ और वर्तमान रूस के साइबेरिया प्रांत में हुआ था। 1993 में Iनौ साल की उम्र में षरापवा बेहतर भविष्य की तलाश में पिता यूरी के साथ रूस छोड़कर अमेरिका के फ़्लोरिडा प्रांत में चली गई थीं।


title: मारिया शरापोवा

text: यूरी ने शारापोआ के एडमिशन के लिए फ्लोरिडा की प्रसिद्ध निक बोलेटिएरी टेनिस एकेडमी का दरवाजा खटखटाया। प्रशिक्षकों ने नियमों का हवाला देते हुए कहा कि मारिया खेलती तो अच्छा है, लेकिन इसका एडमिशन नहीं हो सकता क्योंकि यह उम्र में काफी छोटी है। यूरी ने हौसला नहीं छोड़ा और दो साल मजदूरी करते हुए मारिया को पब्लिक कोर्ट पर प्रशिक्षण दिलाया। जल्द ही मारिया को बोलेटिएरी एकेडमी में प्रवेश मिल गया।


title: मारिया शरापोवा

text: 17 साल की उम्र में 2004 का विंबलडन खिताब जीतते हुए टेनिस जगत में छा जाने वाली शारपोवा ने 2006 में यूएस ओपन जीता और दुनिया की नंबर एक खिलाड़ी बन गयीं। बाद में हालांकि उनकी रैंकिंग लुढ़क गई, लेकिन फिर भी टेनिस जगत में उनकी मौजूदगी हमेशा महसूस की जाती है। फोर्ब्स के अनुसार एक समय वे दुनिया में सर्वाधिक कमाई करने वाली महिला खिलाड़ी थीं। मार्टिना नवरातिलोवा और स्टेफी ग्राफ जैसी महान खिलाड़ियों ने पूरे कैरिअर में जितनी कमाई की थी, शारापोवा उससे अब कुछ लाख डॉलर ही पीछे हैं। मारिया शारापोवा अभी कई प्रमुख कंपनियों से अनुबंधित हैं। इनमें कैनन, कोलगेट, लैंड रोवर, नाइक, प्रिंस, सोनी एरिकसन, टैग ह्यूएर और ट्रॉपिकाना शामिल हैं। उनका पेप्सी का विज्ञापन जापान में प्रसारित होता है। टेनिस और विज्ञापन जगत में राज करने के साथ ही शारापोवा सर्च इंजन पर भी लोकप्रिय हैं। याहू के अनुसार पिछले साल खेल से जुड़ी क्वेरीज में शारापोवा सबसे ज्यादा लोकप्रिय रहीं। पिछले दिनों हुए ऑस्ट्रेलियन ओपन की वेबसाइट पर भी सर्वाधिक हिट्स शारापोवा के बारे में थीं। सानिया मिर्जा दूसरे स्थान पर रहीं।


title: मैं नास्तिक क्यों हूँ?

text: मैं नास्तिक क्यों हूँ ("Why I am an Atheist") भगत सिंह द्वारा लिखा एक लेख है जो उन्होंने लाहौर सेंट्रल जेल में क़ैद के दौरान लिखा था और इसका प्रथम प्रकाशन लाहौर से ही छपने वाले अख़बार "दि पीपल" में 27 सितम्बर 1931 को हुआ। यह लेख भगत सिंह के द्वारा लिखित साहित्य के सर्वाधिक चर्चित और प्रभावशाली हिस्सों में गिना जाता है और बाद में इसका कई बार प्रकाशन हुआ। इस लेख के माध्यम से भगत सिंह ने तार्किक रूप से यह बताने की कोशिश की है कि वे किसी ईश्वरीय सत्ता में क्यों यकीन नहीं करते हैं।


title: मैं नास्तिक क्यों हूँ?

text: इतिहासकार बिपिन चन्द्र के अनुसार भगत सिंह ने जेल में कई किताबे और पर्चे लिखे थे, लेकिन इनका अधिकांश हिस्सा नष्ट हो गया। यह पर्चा (लेख) किसी प्रकार उनके पिता के हाथों, जेल से बाहर आया और लाला लाजपत राय द्वारा स्थापित अखबार "दि पीपल" में प्रकाशित हुआ।


title: संयुक्त राष्ट्र जलवायु परिवर्तन सम्मेलन

text: 2005 में प्रारम्भ हुए सम्मेलनों ने "क्योटो प्रोटोकॉल के लिए पक्षों की बैठक के रूप में सेवा करने वाले दलों के सम्मेलन" (सीएमपी) के रूप में भी काम किया है; सम्मेलन के पक्ष भी जो प्रोटोकॉल के पक्षकार नहीं हैं, वे पर्यवेक्षक के रूप में प्रोटोकॉल से सम्बन्धित बैठकों में भाग ले सकते हैं। 2011 से बैठकों का उपयोग पेरिस समझौते पर बातचीत के लिए डरबन मञ्च गतिविधियों के हिस्से के रूप में 2015 में इसके निष्कर्ष तक किया गया है, जिसने जलवायु कार्रवाई की दिशा में एक सामान्य मार्ग बनाया है।


title: फिलिप ह्यूज

text: फिलिप ह्यूज (30 नवम्बर 1988 – 27 नवम्बर 2014) ऑस्ट्रेलिया क्रिकेट टीम के खिलाड़ी थे। वह बाएँ हाथ के सलामी बल्लेबाज थे। ह्यूज ऑस्ट्रेलियाई क्रिकेट टीम के उभरते बल्लेबाज थे, उन्होंने अपना टेस्ट करियर का पदार्पण सन् २००९ में २० वर्ष की उम्र में किया था। वे ऑस्ट्रेलियाई क्रिकेट टीम के शीर्ष क्रम के बल्लेबाज होने के साथ साथ कभी कभी विकेटकीपर की भूमिका भी निभाया करते थे।


title: फिलिप ह्यूज

text: वे एक अच्छे बल्लेबाज थे इसका प्रमाण उन्होंने अपने दूसरे टेस्ट में ही दे दिया था जब वें दक्षिण अफ्रीका के खिलाफ डर्बन की उछाल भरी पिच पे मात्र २० वर्ष की उम्र में अपना पहला शतक, ११५ रन लगाया था। इस शतक ने ह्यूज को ऑस्ट्रेलिया के सबसे कम उम्र में शतक मारने वाले खिलाड़ी की सूची मे शुमार कर दिया था। उसी मैच के दूसरे पारी में ह्युज ने फिर शतक १६० रन बनाए जिसकी बदौलत ऑस्ट्रेलिया ने दक्षिण अफ्रिका को १७५ रन से मात दे दी। ह्यूज क्रिकेट इतिहास में सबसे कम उम्र में टेस्ट की दोनो इनिंग में शतक बनाने वाले खिलाड़ी बन गए। ११ जनवरी २०१३ को ह्यूज ने अपने पहले एकदिवसीय मैच में श्रीलंका के खिलाफ शतक बना के क्रिकेट इतिहास में ऑस्ट्रेलिया के और से खेलते हुए अपने पहले ही एकदिवसीय मैच में शतक बनाने वाले पहले खिलाड़ी बन गए। 2013 एशेज के पहले टेस्ट में, ह्यूज ने नवोदित एस्टन आगर के साथ 163 रन की विश्व रिकार्ड दसवें विकेट की साझेदारी निभाई, जहाँ ऑस्ट्रेलिया बाल बाल ट्रेंट ब्रिज में इंग्लैंड से हार गई।


title: फिलिप ह्यूज

text: सन् २०१४, २५ नवम्बर को ऑस्ट्रेलिया के घरेलू क्रिकेट प्रतियोगिता, शेफील्ड शील्ड के साउथ ऑस्ट्रेलिया और न्यू साउथ वेल्स के मैच में 63 नाबाद पर खेलते हुए फिलिप को बाउंसर लग गई। फिलिप ने हेलमेट पहन रखा था पर बॉल अरक्षित क्षेत्र में लगी। वह वही बेहोश हो गए। उन्हें अस्पताल ले जाए गया जहाँ उनकी सर्जरी हुई और उन्हें गहन चिकित्सा विभाग में रखा गया। मैच तत्काल रद्द कर दिया गया। अगले दिन 2 शेफील्ड शील्ड मैच जो कहीं और खेले जा रहे थे वो भी रद्द कर दिये गए। 27 नवम्बर 2014 को बिना होश आए और अपने 26 वें जन्मदिन से तीन दिन पहले उनकी मृत्यु हो गई। इस खबर के बाद पाकिस्तान और न्यूजीलैंड का यूएई में खेला जा रहा टेस्ट मैच का दूसरे दिन का खेल रद्द कर दिया गया और एक दिन बढ़ा दिया गया। भारत का और क्रिकेट आस्ट्रेलिया (सीए) एकादश का अभ्यास मैच भी रद्द कर दिया गया। भारत और ऑस्ट्रेलिया के बीच 4 दिसम्बर 2014 को होने वाला टेस्ट मैच 9 तारीख को स्थगित कर दिया गया।


title: कृष्णराव शंकर पण्डित

text: कृष्णराव शंकर पण्डित (1893–1989) भारत के एक संगीतकार थे जिन्हें ग्वालियर घराने का प्रमुख गायक माना जाता है। उन्होने संगीत से सम्बन्धित अनेक लेख एवं ८ पुस्तकों की रचना की है। उन्होने शंकर गन्धर्व महाविद्यालय की स्थापना की।


title: चेरो राजवंश

text: चेरो राज ने वाराणसी, शाहाबाद, सारन, मुजफ्फरपुर एवं पालमु जिलों में शक्तिशाली राज्य की आधारशिला रखी एवं लगभग 300 वर्षों तक शासन किया । शाहाबाद जिले में चार राज्य थे । धुधिलिया नामक चेरो सरदार का मुख्यालय बिहियां था। दूसरा राज्य भोजपुर था, जिसका मुख्यालय तिरावन था तथा सरदार सीताराम था। तीसरे राज्य का मुख्यालय देव मार्कंडेय था जिसका सरदार फूलचंद था। फूलचंद को ही जगदीशपुर के मेले को शुरू कार्सन का श्रेय प्राप्त है। 1587 से 1607 के बीच भोजपुर के चेरो का प्रमुख कुकुमचंद झरप था, जिसने उज्जैनो को भोजपुर के एक बड़े भाग से उज्जैनो को भगा दिया। उज्जैनो एवं चेरो के बीच 1611 मे लड़ाई हुई । उस समय नारायण माल उज्जैनो का राजा था। प्रताप राय के शासन काल मे मुगलों द्वारा 1600 ई वी में जीत मुगल साम्राज्य में मिला लिया गया। पलामू के चेरो का सबसे महान शासक मेदिनी राय था, जिसका राज्य गया, दाऊदनगर एवं अरवल तक विस्तृत था।


title: लाइफबॉय (साबून)

text: भारत में यह हिंदुस्तान युनिलिवर लिमिटेड नाम से व्यापार करता है और इसके लाभ का 67% हिस्सा सीधे इंग्लैंड में जाता है। यूनीलीवर भारत के साथ साथ ब्राज़ील, अमेरिका आदि में भी यह सामान बेचता है।


title: गुरु गीता

text: गुरु गीता एक हिन्दू ग्रंथ है। इसके रचयिता 'भगवान सदाशिव हैं। वास्तव में यह स्कन्द पुराण का एक भाग है। इसमें कुल ३५२ श्लोक हैं।


title: गुरु गीता

text: गुरु गीता में भगवान शिव और पार्वती का संवाद है जिसमें पार्वती भगवान शिव से गुरु और उसकी महत्ता की व्याख्या करने का अनुरोध करती हैं। इसमें भगवान शंकर गुरु क्या है, उसका महत्व, गुरु की पूजा करने की विधि, गुरु गीता को पढने के लाभ आदि का वर्णन करते हैं।


title: गुरु गीता

text: वह सद्गुरु कौन हो सकता है उसकी कैसी महिमा है। इसका वर्णन इस गुरुगीता में पूर्णता से हुआ है। शिष्य की योग्यता, उसकी मर्यादा, व्यवहार, अनुशासन आदि को भी पूर्ण रूपेण दर्शाया गया है। ऐसे ही गुरु की शरण में जाने से शिष्य को पूर्णत्व प्राप्त होता है तथा वह स्वयं ब्रह्मरूप हो जाता है। उसके सभी धर्म-अधर्म, पाप-पुण्य आदि समाप्त हो जाते हैं तथा केवल एकमात्र चैतन्य ही शेष रह जाता है वह गुणातीत व रूपातीत हो जाता है जो उसकी अन्तिम गति है। यही उसका गन्तव्य है जहाँ वह पहुँच जाता है। यही उसका स्वरूप है जिसे वह प्राप्त कर लेता है।


title: गुरु गीता

text: गुरु गीता में ऐसे सभी गुरुओं का कथन है जिनकों 'सूचक गुरु', 'वाचक गुरु', बोधक गुरु', 'निषिद्ध गुरु', 'विहित गुरु', 'कारणाख्य गुरु', तथा 'परम गुरु' कहा जाता है।


title: गुरु गीता

text: इनमें निषिद्ध गुरु का तो सर्वथा त्याग कर देना चाहिए तथा अन्य गुरुओं में परम गुरु ही श्रेष्ठ हैं वही सद्गुरु हैं।


title: आलूबालू

text: आलूबालू, गिलास या चेरी एक खट्टा-मीठा गुठलीदार फल है। इसका रंग लाल, काला या पीला होता है और इसका अकार आधे से सवा इंच के व्यास (डायामीटर) का गोला होता है।


title: आलूबालू

text: आलूबालू में ऐन्थोसाय्निन नाम के पदार्थ होते हैं जो शरीर के अंगों में जलन और दर्द कम करते हैं। माना जाता है के मधुमेह और ह्रदय व अन्य ग्रंथियों के रोगों में छुपी हुई जलन का बहुत बड़ा हाथ है। चूहों के साथ प्रयोगों में देखा गया है के आलूबालू के ऐन्थोसाय्निन जलन हटाने में मदद करते हैं।


title: आलूबालू

text: भारत में आलूबालू कश्मीर, हिमाचल प्रदेश, उत्तराखंड और उत्तरपूर्वी राज्यों में पैदा किया जाता है। विश्व भर में सन् २००७ में २० लाख टन आलूबालू पैदा किया गया था, जिसमें से ४०% यूरोप में और १३% संयुक्त राज्य अमेरिका में पैदा किया गया।


title: आलूबालू

text: आलूबालू को कश्मीरी में भी "गिलास" कहा जाता है। नेपाली एवं कुमाऊँनी में इसे "पैयुँ" कहा जाता है। अंग्रेज़ी में इसे "चेरी" (cherry), पंजाबी और उर्दू में इसे "शाह दाना" () कहा जाता है। अरबी में इसे "कर्ज़" () कहा जाता है। चीनी में इसे 樱桃（yingtao）कहा जाता है।


title: जय हो (फ़िल्म)

text: जय हो 2014 में प्रदर्शित भारत की हिन्दी एक्शन नाटक फ़िल्म है जिसके निर्देशक सुहेल ख़ान एवं निर्माता सुनील लुल्ला के साथ सुहेल ख़ान हैं। इसमें सलमान ख़ान और नवोदित कलाकार डैज़ी शाह के साथ साना खान और सुनील शेट्टी ने प्रमुख अभिनय किया है। फ़िल्म में तबु ने सलमान की बहन का अभिनय किया है जबकि डैनी डेन्जोंगपा ने मुख्य खलनायक की भूमिका में अभिनय किया है। फ़िल्म 2006 की तेलुगू फ़िल्म "स्टालिन" की पुनर्कृत्ति है। फ़िल्म 24 जनवरी 2014 को जारी की गई।


title: जय हो (फ़िल्म)

text: जय अग्निहोत्री (सलमान ख़ान) एक बहुत दिलेर और सिद्धान्तवादी सेना अधिकारी है। वह अपने वरिष्ठ अधिकारियों की अवमानना के आरोप में सेना से निलंबित कर दिया जाता है।


title: जय हो (फ़िल्म)

text: 2012 में सोहेल खन ने तेलगू फिल्म स्टालिन का रीमेक बनाने की घोषणा की थी। पहले इस फिल्म का नाम मेंटल रखा गया था। इस फिल्म की शूटिंग 27 फ़रवरी 2013 को शुरु होनी थी। ..पर हुई मार्च मे। और इस फिल्म का नाम परिवर्तन होकर जय हो रख दिया गया। इस फिल्म के बारे में अफवाहे उड़ी थी की यह फिल्म केवल 3 डी फार्मेट में ही दिखाई जायेगी।


title: जय हो (फ़िल्म)

text: फ़िल्म "जय हो" का संगीत साजिद-वाजिद, देवी श्री प्रसाद और अमाल मलिक ने तैयार किया है। साजिद वाजिद ने फ़िल्म के 3 गाने रिकॉर्ड किये जबकि अमाल मलिक ने 1 गीत का निर्माण किया। एक गीत संगीत निर्देशक हिमेश रेशमिया ने गाया है जिसका संगीत साजिद-वाजिद ने तैयार किया। सभी गीत आयट्यून्स पर 24 दिसम्बर 2013 को जारी किये गये जिसमें 9 गीत शामिल थे।


title: बिरला मंदिर, हैदराबाद

text: एक 280 फीट ऊँची पहाड़ी पर निर्मित , हैदराबाद का बिड़ला मंदिर भारत का एक लोकप्रिय मंदिर है। हैदराबाद में बिरला मंदिर, भगवान वेंकटेश्वर को समर्पित है, जो दो हजार टन सफेद राजस्थानी संगमरमर से बना है। यह मंदिर हुसैन सागर झील के पास स्थित है ।


title: आचार्य वामन

text: आचार्य वामन (८वीं शताब्दी का उत्तरार्ध - ९वीं शताब्दी का पूर्वार्ध) प्रसिद्ध अलंकारशास्त्री थे। उनके द्वारा प्रतिपादित काव्यलक्षण को रीति-सिद्धान्त कहते हैं। वामन द्वारा रचित काव्यालङ्कारसूत्र, काव्यशास्त्र का दर्शन निर्माण का प्रथम प्रयास है। यह ग्रन्थ सूत्र रूप में है। वे रीति को काव्य की आत्मा कहते हैं।


title: आचार्य वामन

text: काव्यालङ्कारसूत्र आचार्य वामन द्वारा रचित एकमात्र ग्रंथ है। यह सूत्र शैली में लिखा गया है। इसमें पाँच अधिकरण हैं। प्रत्येक अधिकरण अध्यायों में विभक्त है। इस ग्रंथ में कुल बारह अध्याय हैं। स्वयं इन्होंने ही इस पर कविप्रिया नामक वृत्ति लिखी-


title: आचार्य वामन

text: इसमें इन्होने उदाहरण के तौर पर अन्य कवियों के साथ-साथ अपनी कविताओं का भी उल्लेख किया है। इससे यह सिद्ध होता है कि वे स्वयं भी कवि थे। लेकिन काव्यालंकार सूत्र के अलावा उनके किसी अन्य ग्रंथ का उल्लेख कहीं नहीं मिलता। हो सकता है कि उन्होंने कुछ श्लोकों की रचना केवल इस ग्रंथ में उदाहरण लिए ही की हो।


title: आचार्य वामन

text: काव्यालङ्कारसूत्र पर किसी ऐसे आचार्य ने टीका नहीं लिखी जो प्रसिद्ध हों। लगता है कि कविप्रिया टीका में आचार्य वामन ने अपने ग्रन्थ को इतना स्पष्ट कर दिया है कि परवर्ती आचार्यों ने अलग से टीका या भाष्य लिखने की आवश्यकता न समझी हो। यह भी सम्भव है कि आचार्यों ने टीकाएँ की हों, परन्तु वे आज उपलब्ध न हों। क्योंकि काव्यालङ्कारसूत्र बीच में लुप्त हो गया था। आचार्य मुकुलभट्ट (प्रतिहारेन्दुराज के गुरु) को इसकी प्रति कहीं से मिली, जो आज उपलब्ध है। इस बात का उल्लेख काव्यालङ्कार के टीकाकार आचार्य सहदेव ने किया है।


title: मिथुन (पशु)

text: मिथुन (Mithun) या गयाल (Gayal) पूर्वोत्तर भारत, बांग्लादेश, म्यानमार और चीन के युन्नान प्रान्त में पाले जाना वाला एक गौवंशीय पशु है। यह भारत के गौर का वंशज माना जाता है। भारत में यह अरुणाचल प्रदेश का राज्य पशु है और उस राज्य की निशि, अपातानी, गालो एवं आदि जनजातियों की सामाजिक-आर्थिक व सांस्कृतिक जीवन का अभिन्न हिस्सा है।


title: सेंट जॉर्ज फोर्ट

text: चेन्नई का एक महत्वपूर्ण आकर्षण है सेंट जॉर्ज फोर्ट। इसे सन् १६४० में ईस्ट इंडिया कंपनी के फ्रांसिंस डे ने बनाया था। यह किला ईस्ट इंडिया कंपनी का व्यापारिक केंद्र था। 150 वर्षों तक यह युद्धों और षड्यंत्रों का केंद्र बना रहा। इस किले में पुरानी सैनिक छावनी, अधिकारियों के मकान, सेंट मेरी गिरजाघर एवं रॉबर्ट क्लाइव का घर है। यह चर्च अँगरेजों द्वारा भारत में बनवाया गया सबसे पुराना चर्च माना जाता है।


title: दिल है तुम्हारा

text: दिल है तुम्हारा 2002 की हिन्दी रोमांटिक कॉमेडी फिल्म है। इसे कुंदन शाह द्वारा निर्देशित किया गया है। प्रीति जिंटा, महिमा चौधरी, अर्जुन रामपाल, जिमी शेरगिल और रेखा अभिनीत यह फिल्म ने बॉक्स ऑफिस पर खराब प्रदर्शन किया था। लेकिन नदीम-श्रवण द्वारा रचित साउंडट्रैक बहुत लोकप्रिय रहा था।


title: दिल है तुम्हारा

text: शालू (प्रीति जिंटा) अपनी मां सरिता (रेखा) और बड़ी बहन निम्मी (महिमा चौधरी) के साथ रहने वाली खुशमिजाज युवती है। शालू और निम्मी को पता नहीं है कि वह सौतेली बहनें हैं। शालू सरिता के स्वर्गीय पति शेखर और उस महिला की बेटी है जिनके साथ उनका संबंध था। शेखर शालू की सगी मां के साथ एक कार दुर्घटना में घातक रूप से घायल हो जाते हैं। वह सरिता को शालू को खुद की बच्ची की तरह पालने का आग्रह करते हैं।


title: दिल है तुम्हारा

text: यद्यपि सरिता ने शालू को अपनाया, लेकिन वह शालू के छिपे हुए माता-पिता की सच्चाई को नहीं भूल सकी और इसलिए वह अपनी असली बेटी निम्मी को दिए गए प्यार को उसे नहीं देती। दूसरी ओर शालू सरिता से बहुत प्यार करती है। जिसे वह अपनी असली मां मानती है। वह लगातार अपनी मां का स्नेह चाहती है लेकिन उसे वो नहीं मिलता। इसलिये वो बाग़ी भी है। उनकी मां के विपरीत, निम्मी शालू को बहुत प्यार करती है और लगातार उसको बचाती है। हालांकि वह अपनी मां के बारी में गलत नहीं सोचती और न ही कोई पक्ष लेती है।


title: दिल है तुम्हारा

text: देव खन्ना नामक एक युवक (अर्जुन रामपाल) बहनों के जीवन में प्रवेश करता है। देव और शालू शुरुआत में साथ नहीं होते लेकिन धीरे-धीरे प्यार में पड़ते हैं। हालांकि निम्मी का मानना है कि देव शालु से नहीं, उसके साथ प्यार करता है। सरिता, जिसे केवल निम्मी के पक्ष के बारे में जानकारी है, निम्मी की ओर से देव के पिता (आलोक नाथ) को विवाह प्रस्ताव प्रदान करती है। श्री खन्ना अचंभित हो जाते है क्योंकि वह देव और शालू के बीच संबंधों के बारे में जानते है। जब सरिता देव और शालू को स्नेही करते हुई देखती है, तो वह इस निष्कर्ष पर पहुंचती है कि शालू ने निम्मी से देव चुरा लिया है। जैसे शालू की मां ने शेखर को उससे दूर चुरा लिया था। सरिता क्रोध में शालू से सम्मुख होती है और निम्मी के सामने उसकी असली विरासत का खुलासा करती है।


title: दिल है तुम्हारा

text: शालू अपनी मां और बहन को खुश करने के लिए देव का बलिदान देने का फैसला करती है। जब देव शालू से यह जानता है, तो वह भ्रमित और निराश होता है। लेकिन आखिरकार शालू को खुश करने के लिए निम्मी से शादी करने के लिए सहमत हो जाता है। निम्मी देखती है की शालू के साथ कुछ गड़बड़ है, लेकिन शालू यह कहते हुए सवाल झड़क देती है कि वो अपने बचपन के दोस्त समीर (जिमी शेरगिल) से प्यार करती है। वह सच में वर्षों से उससे प्यार करता है।


title: दिल है तुम्हारा

text: सगाई के दिन, सरिता के राजनीतिक प्रतिद्वंद्वी शालू की अवैध विरासत का उपयोग करने की कोशिश करते हैं ताकि निम्मी और देव के विवाह को रोका जा सके। शालू देव के घर जाती है। जहां उसने सार्वजनिक रूप से देव के पूरे परिवार के सामने घोषणा की कि वह विवाह से बाहर पैदा हुई थी। वह कहती है कि सरिता की दयालुता और उदारता का सबूत है कि शालू को उसने अपने परिवार में अपनाया और अगर शादी पूरी तरह से रद्द कर दी गई तो यह एक अन्याय होगा। श्री खन्ना शालू के साहस से प्रभावित होते हैं और वादा करते हैं कि शादी को नहीं रोका जाएगा।


title: दिल है तुम्हारा

text: सरिता चुपके से शालू की बात सुन लेती है और यह बात गहराई से उसके दिल पर लगती है। वह शर्मिंदा होती है कि उसने शालू के साथ कैसा व्यवहार किया। वे उसे पहली बार गले लगाती है। सरिता कहती है कि अगर शालू और देव वास्तव में प्यार में हैं तो वह निम्मी को अलग हटने के लिए कहेगी। शालू उन्हें ऐसा करने से रोक देती है और कहती है कि अब जब उसे उसकी मां का प्यार और स्वीकृति मिल गई है, तो उसे कुछ और नहीं चाहिए। निम्मी बहुत खुश हैं कि उनकी मां ने शालू को स्वीकार कर लिया है। लेकिन उसे अभी भी लगता है कि उसकी बहन के साथ कुछ सही नहीं है। वह जल्द ही समीर से पूरी जानकारी पाती है और खुशी से शालू और देव के लिए अपने कदम पीछे उठाती है।


title: दिल है तुम्हारा

text: भले ही फिल्म ने बॉक्स ऑफिस पर अच्छा प्रदर्शन नहीं किया लेकिन फिर भी साउंडट्रैक सफल रहा। इसके गीत अभी भी पसंद किये जाते हैं। इसकी एल्बम 2002 की छठी सबसे ज्यादा बिकने वाली एल्बम रही थी।


title: न्यूज़ २४ (इंडिया)

text: सुश्री अनुराधा प्रसाद न्यूज 24 से प्रचारित बीएजी नेटवर्क है, जो उत्पादन में विविध हितों के साथ एक मीडिया समूह, टेलीविजन प्रसारण, एफएम रेडियो, न्यू मीडिया वेंचर्स और शिक्षा का हिस्सा है।


title: जॉन मार्शल (पुरातत्वशास्त्री)

text: सर जॉन हुबर्ट मार्शल (19 मार्च 1876, चेस्टर, इंग्लैण्ड - 17 अगस्त 1958, गिल्डफोर्ड, इंग्लैण्ड) 1902 से 1928 तक भारतीय पुरातत्त्व सर्वेक्षण विभाग के महानिदेशक थे।


title: परती परिकथा

text: परती परिकथा फणीश्वर नाथ रेणु द्वारा रचित हिंदी उपन्यास है। मैला आँचल के बाद यह रेणु का दूसरा आंचलिक उपन्यास था।


title: परती परिकथा

text: इसमें परानपुर गाँव का अंचल ही नायक है किन्तु यहाँ पर कुछ पात्र जैसेकि-जीतेन्द्र मिश्र को नायकत्व के करीब माना जा सकता है।


title: परती परिकथा

text: परती परिकथा में परानपुर गांव कथा के केंद्र में है। गांव में कई जातियाँ और उपजातियाँ है। विभिन्न सरकारी योजनाओं, ग्राम समाज सुधार और विकास योजनाएं, जमींदारी उन्मूलन, लैंड सर्वे ऑपरेशन, कोसी योजना आदि के प्रति लोगों में अपार उत्साह है। उपन्यास का नायक जितेंद्र जित्तन अपने निजी अनुभव से राजनीति की कटुता और षड़यंत्र को बुरा समझता है और सदा उससे दूर रहता है।


title: परती परिकथा

text: उपन्यास के कथा सूत्र जित्तन और उसके पिता शिवेंद्र नाथ मिश्र से जुड़कर ग्राम समाज के प्रतिनिधि अंकन को एक रोचक प्रेम कथा में परिवर्तित कर देते हैं। पूरी कथा शिवेंद्र तथा ताजमनी और जीत्तन तथा इरावती की प्रेम कथा के आसपास चलती है।


title: भारत में सैन्य अकादमियाँ

text: भारतीय सैन्य सेवा ने पेशेवर सैनिकों को नई पीढ़ी के सैन्य विज्ञान, युद्ध कमान तथा रणनीति और सम्बंधित प्रौद्योगिकियों में प्रशिक्षण देने के उद्देश्य से भारत के विभिन्न हिस्सों में कई प्रतिष्ठित अकादमियों और स्टाफ कॉलेजों की स्थापना की है।


title: भारत में सैन्य अकादमियाँ

text: राष्ट्रीय इंडियन मिलिट्री कॉलेज : राष्ट्रीय इंडियन मिलिट्री कॉलेज (आरआईएमसी (RIMC)), देहरादून की स्थापना 13 मार्च 1922 को की गई थी जिसका उद्देश्य उन भारतीयों को आवश्यक प्रारंभिक प्रशिक्षण मुहैय्या करवाना था जो भारतीय सशस्त्र बलों में अधिकारी बनने के इच्छुक थे। यह संस्था अब राष्ट्रीय रक्षा अकादमी, खड़कवासला (पुणे) के लिए एक फीडर संस्थान के रूप में काम करती है जहां थलसेना, नौसेना और वायुसेना के कैडेट अपना प्रारंभिक प्रशिक्षण हासिल करते हैं।


title: भारत में सैन्य अकादमियाँ

text: सैनिक स्कूल : सैनिक स्कूलों की स्थापना के लिए योजना 1961 में शुरू की गई ताकि भर्ती आधार को विस्तृत किया जा सके और रक्षा बालों के ऑफिसर काडर में एक कथित क्षेत्रीय असंतुलन को समाप्त किया जा सके. सैनिक स्कूल, केन्द्र और राज्य सरकारों के संयुक्त उपक्रम हैं। वर्तमान में, 18 सैनिक स्कूल, सैनिक स्कूल सोसायटी द्वारा प्रशासित किये जाते हैं। ये स्कूल केन्द्रीय माध्यमिक शिक्षा बोर्ड से संबद्ध हैं।


title: भारत में सैन्य अकादमियाँ

text: मिलिट्री स्कूल : इन्हें ब्रिटिश काल में अजमेर, बेंगलोर, बेलगाम, चैल और धौलपुर में स्थापित किया गया था और इन्हें किंग जॉर्ज मिलिट्री स्कूल के रूप में संदर्भित किया जाता था।


title: भारत में सैन्य अकादमियाँ

text: भारतीय नौसेना के विभिन्न स्थानों में कई प्रशिक्षण प्रतिष्ठान हैं। भारतीय नौसेना अकादमी इलिमला वर्तमान में केरल राज्य में कन्नूर के पास स्थित है।


title: भारत में सैन्य अकादमियाँ

text: भारतीय वायु सेना के पास एक प्रशिक्षण कमान और कई प्रशिक्षण प्रतिष्ठान हैं। जबकि तकनीकी और अन्य सहयोगी स्टाफ, विभिन्न ग्राउंड ट्रेनिंग स्कूल में प्रशिक्षित किये जाते हैं, पायलटों को हैदराबाद, आंध्र प्रदेश के नज़दीक डुंडीगल में स्थित वायुसेना अकादमी में प्रशिक्षित किया जाता है।


title: भारत में सैन्य अकादमियाँ

text: एएफएमसी, महाराष्ट्र राज्य में मुंबई के पास पुणे में स्थित है। यह एक अंतर-सेवा संस्थान है। एएफएमसी कई भूमिकाएं निभाता है। इनमे मुख्य रूप से शामिल हैं चिकित्सा स्नातक और स्नातकोत्तर, दन्त स्नातकोत्तर, नर्सिंग कैडेटों और पैरामेडिकल कर्मचारियों का प्रशिक्षण. रोगी की देखभाल इसके प्रशिक्षण पाठ्यक्रम का अभिन्न अंग है और सशस्त्र बल चिकित्सा महाविद्यालय में उपलब्ध विशेषज्ञता से जुड़ी अस्पताल लाभ का एक अभिन्न हिस्सा है। यह संस्था सशस्त्र बलों को सेवाकालीन प्रशिक्षण देकर विशेषज्ञों और सुपर विशेषज्ञों का संपूर्ण समूह प्रदान करने के लिए जिम्मेदार है।


title: भारत में सैन्य अकादमियाँ

text: एएफएमसी को भारत के प्रमुख चिकित्सा संस्थान के रूप में भली-भांति जाना जाता है और इसकी प्रवेश परीक्षा में पूरे भारत में हाई स्कूल के हजारों छात्र बैठते हैं (महिला और पुरुष दोनों), जो इसकी लगभग 130 सीटों के लिए संघर्ष करते हैं। चयनित उम्मीदवारों को अधिकारी कैडेटों के समतुल्य एक चिकित्सा और फिटनेस टेस्ट पास करना आवश्यक है। 5 साल के कोर्स में बुनियादी सैन्य प्रशिक्षण शामिल है जो सशस्त्र बलों की अन्य अकादमियों में सभी अधिकारी कैडेटों द्वारा प्राप्त प्रशिक्षण के बराबर होता है, साथ ही उन्हें युद्ध क्षेत्र चिकित्सा भी बताई जाती है। स्नातक स्तर की पढ़ाई के बाद, कैडेटों को भारतीय सेना में न्यूनतम सात वर्ष की सेवा देनी होती है, जिसके बाद वे इसे छोड़ने के लिए स्वतन्त्र होते हैं या कमीशन चिकित्सा अधिकारियों के रूप में सेवा जारी रख सकते हैं।


title: भारत में सैन्य अकादमियाँ

text: भौतिक मानकों - पात्रता के भौतिक मानकों के अनुसार उम्मीदवार के क्षेत्र में भिन्नता है लेकिन सामान्य रूप में


title: भारत में सैन्य अकादमियाँ

text: कक्षा 12 के उत्तीर्ण होने के बाद उम्मीदवार यूपीएससी परीक्षा के लिए आवेदन कर सकते हैं। शॉर्टलिस्ट किए गए उम्मीदवारों को 5 दिवसीय सर्विसेज सिलेक्शन बोर्ड (एसएसबी) साक्षात्कार के लिए उपस्थित होने के लिए कहा जाएगा जिसमें भौतिक परीक्षण शामिल हैं। मेडिकल टेस्ट भी संचालित किए जाएंगे। कैडेटों को पारित करने के लिए सेवा का एक विकल्प (सेना, नौसेना, वायु सेना) की पेशकश की जाएगी। यहां लगभग तीन प्रशिक्षण के बाद कैडेटों को भारतीय सैन्य अकादमी, देहरादून को कमीशन के पहले 1 वर्ष के लिए भेजा जाता है।


title: भारत में सैन्य अकादमियाँ

text: अभ्यर्थी अपने स्नातक स्तर के अंतिम वर्ष में यूपीएससी द्वारा सीडीएस प्रवेश परीक्षा में भाग ले सकते हैं या यदि उनके पास स्नातक की डिग्री है। एसएसबी और मेडिकल परीक्षणों को साफ करने के बाद उन्हें भारतीय सैन्य अकादमी, देहरादून में शामिल किया जाता है, जो कि कमीशन के पहले 18 महीनों तक प्रशिक्षित होता है।


title: भारत में सैन्य अकादमियाँ

text: अभियांत्रिकी के पूर्व-अंतिम वर्ष में उम्मीदवार यूईएस के माध्यम से आवेदन कर सकते हैं। उम्मीदवारों को एक वर्ष की अवधि के लिए आईएमए, देहरादून में प्रशिक्षण के लिए विस्तृत किया जाएगा। पाठ्यक्रम के पूरा होने पर अधिकारियों को वरिष्ठता, पदोन्नति और वेतन वृद्धि के लिए एक वर्ष पूर्व-तारीख दी जाएगी।


title: भारत में सैन्य अकादमियाँ

text: यह यूईएस के समान है लेकिन बीई या बी टेक के अंतिम वर्ष में उम्मीदवारों के लिए लागू है या बीई या बी टेक पूरा कर लिया है


title: भारत में सैन्य अकादमियाँ

text: पहले या दूसरे डिवीजन के अंकों के साथ स्नातकोत्तर डिग्री एमए / एमएससी / एम.कॉम / एमसीए / एमबीए (अधिसूचना के अनुसार विषय) उत्तीर्ण करने वाले उम्मीदवार आवेदन करने के लिए पात्र हैं। 12 महीने के प्रशिक्षण के बाद उम्मीदवारों को स्थायी कमीशन दिया जाता है।


title: भारत में सैन्य अकादमियाँ

text: भौतिकी, रसायन विज्ञान और गणित में 70 प्रतिशत अंकों के साथ 10 + 2 परीक्षा उत्तीर्ण करने वाले उम्मीदवार अधिसूचना में कट-ऑफ की घोषणा के आधार पर आवेदन कर सकते हैं। एसएसबी साक्षात्कार के बाद पात्र कैडेटों को मूल सैन्य प्रशिक्षण और तकनीकी प्रशिक्षण के लिए ओटीए, गया को भेजा जाता है।


title: भारत में सैन्य अकादमियाँ

text: सेना 10 से 14 वर्ष की अवधि के लिए पुरुषों और महिलाओं के लिए लघु सेवा आयोग (एसएससी) भी उपलब्ध कराता है।


title: राजहंस (पक्षी)

text: फ्लेमिंगो जीनस एंकारिनी के पक्षी हैं, जो जीनस एनाटिडे के जीनस साइनिकस की एक उपमहाद्वीप है। दुनिया में हंसों की 6-7 प्रजातियां हैं। यह मुख्य रूप से समशीतोष्ण क्षेत्रों में पाया जाता है। उत्तरी गोलार्ध में चार प्रजातियां पाई जाती हैं, एक ऑस्ट्रेलिया और न्यूजीलैंड में और एक दक्षिण अमेरिका में। हालांकि, यह एशिया, मध्य अमेरिका, दक्षिण अमेरिकी महाद्वीप के उत्तरी भाग और अफ्रीकी महाद्वीप जैसे उष्णकटिबंधीय क्षेत्रों में निवास नहीं करता है। एनाटिडे परिवार और अन्य सभी जलपक्षी में हंस आकार और वजन में सबसे बड़ा है; कोई अन्य पक्षी उतनी तेजी से तैर या उड़ नहीं सकता जितना वह कर सकता है।


title: कुक्कुट

text: आर्थिक महत्व के पक्षी जिनका पालन उनके अंडे या मांस के लिए होता है उन्हें पोल्ट्री पक्षी एवं इस उद्योग को पोल्ट्री उद्योग कहते हैं। मुर्गी एवं बत्तख प्रमुख पोल्ट्री पक्षी हैं जिनसे अंडा एवं मांस दोनों प्राप्त होते हैं। आधुनिक पोल्ट्री में छोटे आकार एवं कम अंडा देने वाली मुर्गीयों के स्थान पर रोड आलैंड, लाल सफेद लेग हार्न, फायोपोलिथ रौक, बाइन डाट, डोर्किग मिनोरका आदि अधिक अंडे देने वाली मुर्गियों के पालन को बढ़ावा दिया जा रहा है।


title: ईशान खट्टर

text: ईशान खट्टर   बॉलीवुड अभिनेता नीलिमा अज़ीम और राजेश खट्टर का बेटा है और  , शाहिद कपूर उसके भाई जो  अज़ीम के बेटे जी और उनके पहले पति पंकज कपूर जी की संतान है खट्टर  खुद सभी  को गर्व के साथ  बताते है की उन्हें अपने मध्यम वर्ग के मूल्यों पर गर्व है . वह बताते हैं कि वह ऐसे घर में बड़े हुए जो  संस्कृति, सिनेमा, और कला प्रदर्शन से समृद्ध था , और  उन्होंने  भी   खुद को एक कलाकार बनाने में मेहनत की  है  ।  खट्टर ने  Jamnabai Narsee स्कूल और Billabong हाई इंटरनेशनल स्कूल, जुहू , मुंबई में  अपनी शिक्षा ग्रहण की है  इशान ने   Shiamak Davar की  अकादमी नृत्य की भी शिक्षा ली है .


title: ईशान खट्टर

text: अपनी पहली फिल्म  "Vaah!Life Ho Toh Aisi!", (2005) जिसमे  मुख्य अभिनेता शाहिद कपूर, थे में  एक बच्चे  का किरदार निभाने के बाद खट्टर ने  निर्देशक अभिषेक चौबे के साथ  फिल्म "Udta Punjab" (2016) और Danish Renzu के साथ  इतालवी फिल्म " "(2017) में सहायक निर्देशक के रूप में भी कम किया . खट्टर  की पहली वयस्क और मुख्य अभिनय में  Majid Majidi द्वारा निर्देशित, "बादलों के पार" (2017), था जिसमे उन्हीने एक नशीली दवाओ के व्यापारी का चरित्र निभाया । इसे  बीएफआई लंदन फिल्म महोत्सव के  प्रीमियर में दिखाया   गया तथा नाट्यरूप में 2018 में इसे जारी किया गया जिसके बाद  "हॉलीवुड रिपोर्टर", डेबोरा यंग ने फिल्म की  समीक्षा करते हुए   लिखा है कि खट्टर ने फिल्म में ध्यान देने योग्य अदाकारी तथा  उनके अभिनय से अपने उज्जवल करियर का वादा किया है ." इशान ने  5 वीं अंतर्राष्ट्रीय Bosphorous फिल्म महोत्सव में  अपने प्रदर्शन.के लिए सर्वश्रेष्ठ अभिनेता का पुरस्कार भी जीता


title: ईशान खट्टर

text: खट्टर अब करण जोहर द्वारा निर्मित एक प्यार भरी  फिल्म DHADAK में जान्हवी कपूर के साथ मुख्य भूमिका में दिखाई देंगे जो की एक मराठी फिल्म Sairat का हिंदी संस्करण है   "Dhadak",  फिल्म 20 जुलाई 2018 को रिलीज के लिए निर्धारित है.


title: ईशान खट्टर

text: खट्टर ने   5 वीं अंतर्राष्ट्रीय Bosphorous फिल्म महोत्सव में फिल्म बादलों के परे में अपने प्रदर्शन के लिए सर्वश्रेष्ठ अभिनेता का पुरस्कार जीता है ।


title: कोइलवर पुल

text: कोईलवर पुल पटना और आरा के बीच कोइलवर नामक स्थान पर है। कोईलवर रेल-सह-सड़क पुल है। ऊपर रेलगाड़ियाँ और नीचे बस, मोटर और बैलगाड़ियाँ आदि चलती हैं। सोन नदी पर अवस्थित कोईलवर पुल विकास की जीवन रेखा का एक मुख्य बिन्दु है। लोहे के गाटर से बने इस दोहरे एवं दो मंजिला पुल की निर्माण तकनीक व सुन्दरता लोगों को आज भी काफी आकर्षित करती है। 1862 ई. में यह पुल तैयार हो गया था। इस पुल का नाम बिहार के जाने माने स्वतंत्रता सेनानी प्रोफेसर अब्दुल बारी के नाम पर अब्दुलबारी पुल भी है। एक ओर जहाँ यह पुल दानापुर-मुग़लसराय रेल खंड को जोड़ता है तो दूसरी ओर पटना-भोजपुर सड़क याता-यात को जोड़ता है।


title: कोइलवर पुल

text: पुल 1982 की गाँधी (फ़िल्म) में दिखाया गया है, जिसे रिचर्ड एटनबरो द्वारा निर्देशित किया गया है। कोईलवर पुल के ऊपरी मंजिल स्थित अप एवं डाउन रेल लाइन से दर्जन भर सुपर फास्ट ट्रेन समेत दर्जनों यात्री एवं गुड्स ट्रेनें गुजरती हैं। सैकड़ों भारवाहक वाहन समेत बस-कार आदि यात्री वाहन निचले मंजिल के दोहरे सुरंगनुमा सड़क मार्ग से गुजरते हैं। इसके नीचे बहती रहती है सोन नदी की अविरल धारा जिसमें नौकाएं तैरती रहती हैं। सोन नदी से निकला बालू इसी पुल से उत्तर बिहार तक और पश्चिम में उत्तर प्रदेश के पूर्वी क्षेत्र तक वाहनों द्वारा पहुंचकर विकास में योगदान देता है। कोइलवर पुल की लंबाई 1440 मीटर तक दक्षिणी रोड लेन 4.12 मीटर और उत्तरी रोड लेन 3.03 मीटर चौड़ी है।


title: घुड़खर

text: घुड़खर (Indian wild ass ; वैज्ञानिक नाम : "Equus hemionus khur") एक वन्य पशु है जो दक्षिण एशिया का देशज है। घुड़खर यानी घोड़ा और गधा (खर)। इसे 'गुजरात का जंगली गधा' या 'बलूची जंगली गदहा' भी कहते हैं। वर्ष २०१६ के आंकड़ों के अनुसार इस गधे के लुप्त होने का खतरा कुछ सीमा तक है।


title: घुड़खर

text: गुजरात में कच्छ के रण में पाया जाने वाला एक अनोखा प्राणी, जो न गधा है, न घोड़ा है, न दोनों के मेल से बनने वाला खच्चर है। घुड़खर अभयारण्य, गुजरात के लघु कच्छ रण में स्थित है। यह ४९५४ वर्ग किमी क्षेत्र में फैला हुआ है और भारत का सबसे बड़ा अभयारण्य है। यह अभयारण्य 'खर', 'गधेरा' या 'घुड़खर' (जंगली गधा) के लिये प्रसिद्ध है। इसकी देहदशा मज़बूत होती है; वज़न लगभग ढाई सौ किग्रा, अधिकतम रफ़्तार लगभग 70-80 किमी तक। यह प्राणी उन प्राणियों की सूची में है, जो लुप्तप्राय हैं। यही कारण है कि घुड़खर को वन्य पशु सुरक्षा अधिनियम 1972 के अंतर्गत पहली सूची में रखा गया है। अमिताभ बच्चन ने इसी घुड़खर का कैंपेन विज्ञापन किया था, ताकि लोगों की नज़र में घुड़खर आये और उसकी सुरक्षा की गंभीरता को स्वीकार किया जाये, उसपर विचार किया जाये। इसी गंभीरता और संवेदनशीलता को देखते हुए भारत सरकार ने 2013 में इस घुड़खर पर डाक टिकट भी जारी किया गया था।


title: शिवप्रसाद सिंह

text: शिवप्रसाद सिंह (१९ अगस्त १९२८ - २८ सितम्बर १९९८) हिन्दी के साहित्यकार थे। उनका जन्म वाराणसी के जलालपुर में १९ अगस्त सन् १९२८ को हुआ था।


title: शिवप्रसाद सिंह

text: डॉ. शिवप्रसाद सिंह का जन्म 19 अगस्त, 1928 को बनारस के जलालपुर गांव में एक ज़मींदार परिवार में हुआ था। वे प्रायः अपने बाबा के जमींदारी वैभव की चर्चा किया करते; लेकिन उस वातावरण से असंपृक्त बिलकुल पृथक् संस्कारों में उनका विकास हुआ। उनके विकास में उनकी दादी मां, पिता और माँ का विशेष योगदान रहा, इस बात की चर्चा वे प्रायः करते थे। दादी माँ की अक्षुण्ण स्मृति अंत तक उन्हें रही और यह उसी का प्रभाव था कि उनकी पहली कहानी भी 'दादी मां' थी, जिससे हिन्दी कहानी को नया आयाम मिला। 'दादी मां' से नई कहानी का प्रवर्तन स्वीकार किया गया और यही नहीं, यही वह कहानी थी जिसे पहली आंचलिक कहानी होने का गौरव भी प्राप्त हुआ। तब तक रेणु का आंचलिकता के क्षेत्र में आविर्भाव नहीं हुआ था। बाद में डॉ. शिवप्रसाद सिंह ने अपनी कहानियों में आंचलिकता के जो प्रयोग किए वह प्रेमचंद और रेणु से पृथक् थे। एक प्रकार से दोनों के मध्य का मार्ग था; और यही कारण था कि उनकी कहानियां पाठकों को अधिक आकर्षित कर सकी थीं। इसे विडंबना कहा जा सकता है कि जिसकी रचनाओं को साहित्य की नई धारा के प्रवर्तन का श्रेय मिला हो, उसने किसी भी आंदोलन से अपने को नहीं जोड़ा। वे स्वतंत्र एवं अपने ढंग के लेखन में व्यस्त रहे और शायद इसीलिए वे कालजयी कहानियां और उपन्यास लिख सके।


title: शिवप्रसाद सिंह

text: 1949 में उदय प्रताप कॉलेज से इंटरमीडिएट कर शिवप्रसाद जी ने 1951 में बनारस हिन्दू विश्वविद्यालय से बी.ए. और 1953 में हिन्दी में प्रथम श्रेणी में प्रथम एम॰ए॰ किया था। स्वर्ण पदक विजेता डॉ. शिवप्रसाद सिंह ने एम॰ए॰ में 'कीर्तिलता और अवहट्ठ भाषा' पर जो लघु शोध प्रबंध प्रस्तुत किया, उसकी प्रशंसा राहुल सांकृत्यायन और डॉ. हजारी प्रसाद द्विवेदी ने की थी। हालांकि वे द्विवेदी जी के प्रारंभ से ही प्रिय शिष्यों में थे, किन्तु उसके पश्चात् द्विवेदी जी का विशेष प्यार उन्हें मिलने लगा। द्विवेदी जी के निर्देशन में उन्होंने 'सूर पूर्व ब्रजभाषा और उसका साहित्य' विषय पर शोध संपन्न किया, जो अपने प्रकार का उत्कृष्ट और मौलिक कार्य था।


title: द सेकेंड सेक्स

text: द सेकेंड सेक्स असल में "Les temps modernes" के शीर्षक से लिखी गयी थी, जो जून १९४९ में छापी गयी थी। इस किताब का दूसरा भाग पहले भाग के छपने के कुछ महीनो बाद प्रकाशित हुआ था। होवार्ड पर्श्ले के द्वारा अंग्रजी में अनुवाद के तुरंत बाद ही दोनों भाग अमेरिका में जल्द ही प्रकाशित की गयी थी। होवार्ड पर अनुवाद करने का प्रस्ताव अल्फ्रेड नोफ की पत्नी, ब्लांच नोफ न रखा था। चुंकि होवार्ड को फ्रेंच बहुत कम समझ आती थी और दर्शन-ज्ञान में उनकी कोई रूचि अथवा समझ न होने के कारण उन्होंने काफी हद तक अनुवाद का काम गलत किया था। वे स्मिथ कॉलेज में जीव विज्ञान पढ़ाते थे। काफी सालों बाद, २००९ में, असल प्रकाशित फ्रेंच पुस्तक की साठवीं सालगिरह के अवसर पर, दोनों भागो की एक दूसरी अनुवादित पुस्तक प्रकाशित की गयी थी।


title: द सेकेंड सेक्स

text: बेऔविओर ने अपनी विचारधारा दो अलग औरतों से प्रत्याशित की थी, एरिका जोंग और गेर्मैन ग्रीर, जो स्त्रियों के अहिकारो पर समर्थन करती थीं। “नारी: मिथक या सत्य” एक ऐसा अध्याय है, जहाँ लेखिका बेऔविओर कहती हैं कि किस तरह पुरुष ने समाज में महीला को “दुसरे” का दर्जा दिया हैं। वे कहती हैं कि पुरुष ने नारी के चारो ओर झूठे नियम ओर क़ानून बनाकर उन्हें इस आश्वाशन में रखा हैं कि उनकी जगह पुरुष श्रेष्ठ हैं। लेखिका का मानना था की ऐसा करके पुरुष ने स्त्रियों की परेशानियों को समझने से हाथ धो लिए थे और उन के झूठे ढकोसलों ने स्त्रियों को समाज में हमेशा उनके नीचे बाँध के रखने में उनकी सहायता की हैं। बेऔवोइर का मानना हैं कि ऐसा ही दबाव समज के दुसरे भागो में भी देखा गया है, उदाहरण के लिए, समाज में रंग, जाति, एवं धर्मं को लेकर कट्टर व छोटी सोच वाले पाखंडी लोगों ने कई झगड़े व भेद-भाव फेलाया है। पर उनका मानना है कि स्त्री जाति को जितना समाज के इतिहास में दबाया गया है, वैसा किसी धर्म व जाती को नहीं दबाया गया हैं। नारी को अपने से नीचे रखकर पाखंडी पुरुषों ने समाज में अपना ऊंचा स्थान बनाये रखा हैं। अपनी पुस्तक में बेऔवोइर ने ऐसे ही कई विचारों को उजागर की है, जो समाज की रीत अथवा नियमों को चुनौती देती हैं। उन्होंने कहा हैं कि स्त्रियों को कमज़ोर एवं शारीरिक व मानसिक रूप से असामान्य माना गया है और इसी कारणवश स्त्रियों को कहीं भी उचित अवसर नहीं मिला हैं। नारी को हमेशा यह आश्वासन दिया गया हैं कि वे कमज़ोर हैं और उन्हें स्थिर व सामान्य रहने के लिए पुरुषो के मार्ग-दर्शन पर चलना चाहिए।


title: द सेकेंड सेक्स

text: द सेकेंड सेक्स के प्रकाशित होने से पहले नारी अस्तित्ववाद के विषय में फ्रांस में कभी कोई भी विचार विमर्श नहीं हुए थे और स्त्रियों को कभी भी समाज के कानूनों से कोई शिकायत नहीं थीं। परन्तु बउआर ने विचार धारा बदल डाली। उनका नारी व पुरुषतव्य जाति की समाज में समानता दो मुद्दों की तरफ ध्यान खींचता हैं: एक, कि किस तरह शारीरिक असामान्यता पुरूषों को नारी से ऊपर व बढ़कर होने का कारण बन गयी हैं। दूसरा यह कि किस तरह शारीरिक असामान्यताओं पर बहस व सोच-विचार करने से यह पता चलता है कि शारीरिक असामान्यता असल में प्रकृति की क्रिया है और इसमें पुरुषो का कोई हाथ नहीं। अतः, शारीरिक असामान्यता को पुरुषो ओर नारी में सामाजिक असमान्यता करने का कारण व्यर्थ एवं मूर्ख हैं। यहाँ बेऔवोइर प्लेटो के विचारधारा को नकारते हुए कहती है कि किसी व्यक्ति का लिंग एक घटना है जिसपर उस व्यक्ति का कोई जोर नहीं होता हैं। इसलिए, पुरुषो और नारियो में कोई भेद भाव नहीं करना चाहिए।


title: द सेकेंड सेक्स

text: नारी अस्तित्व के लिए बेऔवोइर ने कई योगदान किये हैं, परन्तु फिर भी कभी बेऔवोइर ने स्वयं को एक कट्टर स्त्री अधिकारवादी नहीं कहा। परन्तु १९६० और १९७० के स्त्री अधिकारवादी मोर्चो के बाद १९७२ में बेऔवोइर ने अपने आप को एक स्त्री अधिकारवादी घोषित किया था।


title: विज्ञान और प्रौद्योगिकी विभाग (भारत)

text: विज्ञान एवं प्रौद्योगिकी विभाग (जिसे लघु रूप में "डीएसटी" भी कहते हैं) भारत सरकार का विज्ञान एवं प्रौद्योगिकी के नए क्षेत्रों को बढ़ावा देने के उद्देश्य उन विषयों से सम्बन्धित गतिविधियों के आयोजन एवं समन्वय के लिए स्थापित किया गया एक विभाग है। इसकी स्थापना मई १९७१ में की गई थी। यह भारत में एक नोडल विभाग की भूमिका निभाने का कार्य करता है। यह विज्ञान एवं प्रौद्योगिकी मंत्रालय, भारत सरकार के अधीन आता है।


title: नासिक रोड रेलवे स्टेशन

text: नासिक रोड रेलवे स्टेशन (स्टेशन कोड: NK) भारतीय राज्य महाराष्ट्र के नासिक जिले में नासिक शहर, नासिक रोड और आसपास के क्षेत्रों को रेल सेवा मुहैया कराने वाला एक रेलवे स्टेशन है। यह नासिक का मुख्य रेलवे स्टेशन है। यह भारत के सबसे व्यस्त रेलवे स्टेशन में से एक है। यह मुंबई-दिल्ली, मुंबई-कोलकाता मुख्य लाइन पर स्थित है। यह A1 श्रेणी का रेलवे स्टेशन है। यह मध्य रेलवे के भुसावल मंडल के अंतर्गत आता है। इस रेलवे स्टेशन पर लगभग 300 ट्रेनें रुकती हैं। इस रेलवे स्टेशन से प्रतिदिन लगभग 2,00,000 लोग यात्रा करते हैं। यह भारत के सबसे स्वच्छ रेलवे स्टेशन में से एक है। नासिक रोड रेलवे स्टेशन भारतीय रेलवे के शीर्ष सौ बुकिंग स्टेशनों में से एक है।


title: नासिक रोड रेलवे स्टेशन

text: भारत में पहली ट्रेन 16 अप्रैल 1853 को मुंबई से ठाणे तक चली। मई, 1854 तक, ग्रेट इंडियन पेनिनसुला रेलवे ने मुंबई-ठाणे रेलमार्ग को कल्याण तक बढ़ाया। भुसावल की स्थापना 1860 में हुई थी, लेकिन यह 1860 के मध्य में यातायात के लिये शुरू हुई। यह रेलमार्ग 1866 में खंडवा तक और 1867 में नागपुर तक विस्तारित की गई थी।


title: नासिक रोड रेलवे स्टेशन

text: नासिक रोड रेलवे स्टेशन: पर्यटक सूचना केंद्र, कम्प्यूटरीकृत आरक्षण कार्यालय, वेटिंग रूम, रिटायरिंग रूम, लाइट रिफ्रेशमेंट, बुक स्टाल, लिफ्ट और एस्केलेटर आदि सुविधाओं से संपन्न हैं।


title: नासिक रोड रेलवे स्टेशन

text: नासिक रोड रेलवे स्टेशन, नासिक शहर के केंद्र से 9 किमी पर स्थित है। शहर के विभिन्न हिस्सों और बाहर की यात्रा के लिए रेलवे स्टेशन पर टैक्सी, ऑटो और सिटी बसें उपलब्ध रहती हैं।


title: नासिक रोड रेलवे स्टेशन

text: भारतीय रेलवे (2016 सर्वेक्षण) द्वारा भारत में A1 / A श्रेणी में नासिक रोड स्टेशन को 6वें सबसे स्वच्छ रेलवे स्टेशन के रूप में सम्मानित किया गया है। यह शीर्ष 10 स्थान पर रैंक करने वाला महाराष्ट्र का एकमात्र रेलवे स्टेशन है।


title: वज्रासन

text: इसके करने से अपचन, अम्लपित्त, गैस, कब्ज की निवृत्ति होती है। भोजन के बाद 5 से लेकर 15 मिनट तक करने से भोजन का पाचक ठीक से हो जाता है। वैसे दैनिक योगाभ्यास मे 1-3 मिनट तक करना चाहिए।


title: प्रतिलेखन (जीवविज्ञान)

text: प्रतिलेखन में पहला कदम है जिसमें डीएनए के किसी एक भाग को आर एन ए पॉलीमरेज एंजाइम के द्वारा आर एन ए में कॉपी किया जाता है। प्रतिलेखन के समय एक आरएनए पॉलीमरेज एक डीएनए अनुक्रम को पढता है और एक पूरक, प्रतिसमान्तर आरएनए स्ट्रैण्ड उत्पन्न करता है जिसे 'प्राथमिक प्रतिलेख' कहते हैं।


title: पाकिस्तान में जातीय समूह

text: संख्यात्मक आकार में पाकिस्तान के प्रमुख जातीय समूहों में शामिल हैं: पंजाबियों, पश्तून, सिंधी, सिद्दीस, साराकीस, मुहजिर, बलूच, हिंडकोवन, चित्र्रिस, गुजराती और अन्य छोटे समूह। कश्मीरियों, कलाश, बुरुशो, खोवार, फालिस्टिनिस, हजारा, शिना, कल्या और बाल्टी जैसे छोटे जातीय समूह मुख्य रूप से देश के उत्तरी हिस्सों में पाए जाते हैं। पाकिस्तान की जनगणना में अफगानिस्तान के 1.7 मिलियन नागरिक शामिल नहीं हैं, जो मुख्य रूप से खैबर पख्तुनख्वा (केपी) और संघीय प्रशासित जनजातीय क्षेत्रों (एफएटीए) क्षेत्रों में कराची और क्वेटा के शहरों में छोटी संख्या के साथ पाए जाते हैं। इस समूह का अधिकांश हिस्सा पिछले 30 वर्षों में पाकिस्तान के अंदर पैदा हुआ था और जातीय पख्तुन हैं।


title: पाकिस्तान में जातीय समूह

text: सिंधी एक भारतीय-आर्यन जातीय भाषाई समूह हैं जो सिंधी भाषा बोलते हैं और पाकिस्तान के सिंध प्रांत के मूल निवासी हैं जो पहले पूर्व विभाजन ब्रिटिश भारत का हिस्सा थे। सिंधी मुख्य रूप से मुस्लिम हैं। सिंधी मुस्लिम संस्कृति सूफी सिद्धांतों और सिद्धांतों से अत्यधिक प्रभावित है। कुछ लोकप्रिय सांस्कृतिक प्रतीक शाह अब्दुल लतीफ भितई, लाल शाहबाज कमालार, झुलेलाल, सचल सरमास्ट और शंबुमल तुलसीयानी हैं


title: पाकिस्तान में जातीय समूह

text: पंजाबियों को 91 मिलियन के रूप में गिना जाता है और वे आबादी द्वारा पाकिस्तान में सबसे बड़ा जातीय समूह हैं। पाकिस्तान में पाए गए पंजाबियों को बिरादरीस के नाम से जाना जाता है। इसके अलावा, पंजाबी समाज ज़मीनदार समूहों


title: पाकिस्तान में जातीय समूह

text: पश्तुन या पुखटन (कभी-कभी पठान), पाकिस्तान का दूसरा सबसे बड़ा जातीय समूह है जो पिछले पांच हज़ार वर्षों से सिंधु नदी के मुख्य रूप से उत्तर-पश्चिम में भूमि के मूल निवासी हैं। वे पाकिस्तान के कई प्रमुख शहरों में भी रहते हैं। वे पश्तो, एक ईरानी भाषा बोलते हैं। वे पाकिस्तान की कुल जनसंख्या का अनुमानित 30 मिलियन बनाते हैं।


title: पाकिस्तान में जातीय समूह

text: मुहजिरियों को "उर्दू बोलने वाले लोगों" भी कहा जाता है। मुहजिर एक सामूहिक जातीय समूह है, जो दुनिया के सबसे बड़े द्रव्यमान प्रवासन के परिणामस्वरूप 1947 में भारत के विभिन्न हिस्सों से भारत के विभिन्न हिस्सों से भारतीय मुस्लिमों के प्रवासन से उभरा। मुख्य रूप से कराची, हैदराबाद, सिंध, सुक्कुर और मिरपुर खास में सिंध में मुहजिरियों का अधिकांश हिस्सा बस गया है। लेकिन पाकिस्तान के अन्य हिस्सों में लाहौर, मुल्तान, इस्लामाबाद, पेशावर जैसे शहरों सहित मुहजिरों के बड़े समुदाय हैं। मुहजिरियों ने पाकिस्तान के प्रारंभिक वर्षों के निर्माण के दौरान एक हावी स्थिति आयोजित की। पाकिस्तान के आंदोलन का समर्थन करने वाले पूर्व-स्वतंत्रता युग के अधिकांश मुस्लिम राजनेता उर्दू वक्ताओं थे। शब्द मुहजीर का भी उन मुस्लिमों के वंशजों के लिए उपयोग किया जाता है जो 1947 के भारत के विभाजन के बाद पाकिस्तान चले गए थे।


title: केतन पारेख

text: केतन पारेख भारत के पूर्व शेयर दलाल हैं जिन्हें भारतीय शेयर बाजार में 1998 से 2001 के मध्य वित्तीय घोटाले के लिए वर्ष 2008 में अपराधी पाया गया। इस समय में, पारेख कुछ प्रतिभूतियों को चुनकर (अनौपचारिक रूप से इन्हें के-10 शेयर कहा जाता है।) उनके मूल्य को बदलते थे, इसके लिए वो माधवपुरा मर्चेंटाइल को-ओपरेटिव बैंक से उधार लेते थे जिसके निदेशक वो स्वयं थे। इसके पश्चात् उन्हें वर्ष 2017 तक भारतीय शेयर बाजार में लेनदेन करने से प्रतिबन्धित कर दिया गया।


title: रेलवे भर्ती बोर्ड

text: भारतीय रेल में रिक्त पदों की भर्ती रेलवे भर्ती बोर्डों (रेलवे रिक्रूटमेंट बोर्ड / आरआरबी) के माध्यम से की जाती है। इस समय पूरे भारत में कुल 21 रेलवे भर्ती बोर्ड क्रियाशील हैं।


title: रेलवे भर्ती बोर्ड

text: यह रेलवे भर्ती बोर्ड समय समय पर विस्तारित हुई नीतियों के आधार पर निम्नलिखित उद्देश्यों के लिए गठित हुआ है।


title: अंशा सयद

text: अंशा सयद एक भारतीय अभिनेत्री हैं। यह सोनी के सीआईडी नामक धारावाहिक में पूर्वी का किरदार निभा रही हैं।


title: मानव रहित विमान

text: मानव रहित विमान (अंग्रेजी:unmanned aerial vehicle या ड्रोन) एक प्रकार का विमान है जिसे सैन्य अभियानों में शत्रु क्षेत्र की टोह लेने एवं आवश्यकता पड़ने पर आक्रमण करने के लिये उपयोग मे लाया जाता है। अन्य क्षेत्रों में इनका उपयोग भूमि एवं सागर के उपर उड़ते हुए सर्वेक्षण करने में भी किया जाता है। चूँकि इन विमानों को रिमोट कंट्रोल के द्वारा नियंत्रित किया जाता इन्हें किसी मानव चालक की उपस्थिति की आवश्यकता नहीं होती है। अपनी इस विशेषता के कारण ही यह टोही विमान के रूप अत्याधिक उपयोग मे लाये जाते हैं। इन विमानों को ड्रोन विमान भी कहा जाता है। ड्रोन अंग्रेज़ी का एक शब्द है और इसका अर्थ नर मधुमक्खी होता है।


title: मानव रहित विमान

text: ड्रोन और प्रक्षेपास्त्र दोनो ही रिमोट संचालित होते है पर इन दोनों मे मुख्य अंतर यह है की जहाँ मानव रहित विमान को पुनः उपयोग मे लिया जा सकता है, प्रक्षेपास्त्र केवल एक बार के उपयोग के लिये ही होता है।


title: मानव रहित विमान

text: डीआरडीओ निशांत एक मानव रहित विमान (यूएवी) है जिसे भारत के वैमानिकी विकास प्रतिष्ठान जो डीआरडीओ की एक शाखा है, ने भारतीय सशस्त्र बलों के लिए विकसित किया है।


title: धूम 2

text: धूम २ () 2006 में बनी हिन्दी भाषा की फिल्म है। यह "धूम" शृंखला का दूसरी फ़िल्म है जिसका निर्देशन संजय गढवी ने किया है और निर्माण आदित्य चोपड़ा और यश चोपड़ा द्वारा किया गया है। फ़िल्म में अभिषेक बच्चन और उदय चोपड़ा जय दीक्षित और अली की भूमिका में है और एक चोर मिस्टर ए (ऋतिक रोशन) को पकड़ने की कोशिश करते हैं जों कई बेशकीमती वस्तुएँ अत्याधुनिक तकनीकों का उपयोग करके चुराता है।


title: धूम 2

text: फ़िल्म की शुरुआत मिस्टर ए (ऋतिक रोशन) के ब्रिटिश रानी के मुकुट चोरी करने से होती है। नई उन्नति मिलने पर ऑफिसर अली (उदय चोपड़ा) और जय दीक्षित (अभिषेक बच्चन) शोनाली बोस (बिपाशा बसु) से मिलते हैं जों मिस्टर ए को पकड़ने के लिए नियुक्त की गई खास ऑफिसर है और जों जय की अच्छी दोस्त भी है। शुरूआती छानबीन से जय को पता चलता है कि मिस्टर ए मुंबई में अगली चोरी करेगा और शहर में स्तिथ किसी दो संग्रहालयों में चोरी होगी।


title: धूम 2

text: तभी दीक्षित को पता चलता है कि वह जिस संग्रहालय की निगरानी कर रहा है वह गलत है और वह तुरंत दूसरे संग्रहालय की ओर दोड़ता है जहां मिस्टर ए भेस बदल कर हिरा चुरा के फरार हो जाता है। टेलिविज़न पर मिस्टर ए पुलिस को उसे पकड़ने के लिए उकसाता है और उन्हें अपनी अगली चोरी की जगह बताता है। परिणाम स्वरूप दीक्षित, बोस और खान एक तलवार रखे गए किले पर सख्त पहरा बिठाते हैं। रात को मिस्टर ए अपने बहरुपिए से मिलता है जहां तलवार राखी होती है। पुलिस को खबर लग जाती है पर वोनो तलवार चुराकर भागने में कामियाब होते हिया। बहरूपिया आखिर में सुनहरी (ऐश्वर्या राय) निकलती है जों मिस्टर ए को अपना आदर्श मानती है और वे दोनों संझिदारी बना लेते हैं।


title: धूम 2

text: रियो डी जनेरियो में मिस्टर ए और सुनहरी अपनी अगली चोरी की योजना बनाते हैं। सुचना के मुताबिक दीक्षित और अली अभी शहर में आ पहुँचते हैं। वक्त चलते सुनहरी और मिस्टर ए में प्यार हो जाता है और मिस्टर ए उसे अपना असली नाम आर्यन बताता है। परन्तु आर्यन को पता चल जाता है कि सुनहरी जासूस है जों जय के लिए काम कर रही है। वह उसे एक खेल में खुद को गोली मरने के लिए कहता है पर वह उसे नहीं मार पाती और अपना प्यार काबुल करती है। रियो में दूसरी ओर अली को मोनाली (बिपाशा बसु), शोनाली की जुड़वाँ बहन से प्यार हो जाता है। अपनी आखरी चोरी में आर्यन और सुनहरी सोने के सिक्के चुरा लेते हैं और सुनहरी खुलासा करती है कि वह जय के लिए काम नहीं करना चाहती जिससे जय और अली उनके पीछे लग जाते हैं। एक लंबे समय तक पीछा करने के बाद सभी एक झरने के पास पहुँच जाते हैं जहां सुनहरी को अली पकड़ लेता है। सुनहरी अपनी भावनाए आर्यन को बताने के बावजूद उसे गोली मार देती है और वह झरने ने निचे गिर जाता है। आर्यन के गिरने के बाद जय सुनहरी को आज़ाद कर देता है। छह महीने बाद यह खुलासा किया जाता है कि आर्यन अब भी ज़िंदा है और सुनहरी के साथ मिलकर उसने एक रेस्तरां खोल लिया है। जय आर्यन और सुनहरी को उनके रेस्तरां में आकार मिलता है और उन्हें बताता है कि उनके गुनाहों के बावजूद वह उन्हें नहीं पकड़ेगा। आर्यन उसे बताता है कि सरे चुराए हुई वस्तुएँ कहाँ मिलेगी। जय को दोनों के प्यार के बारे में पता है पर वह उन्हें आगाह करता है कि अगर दोबारा चोरी की तो वह फिरसे उनके पीछे आ जाएगा।


title: साजिद खान (निर्देशक)

text: साजिद खान का जन्म 24 नवम्बर 1971 को मुंबई में अभिनेता कमरन खान और मेनका ईरानी के यहाँ हुआ। इनकी एक बहन फराह खान है, जो फिल्म निर्देशक, निर्माता और अभिनेत्री हैं।


title: नाटो के महासचिवों की सूची

text: नाटो के महासचिव रक्षा गठबंधनों के निर्णय लेने वाले सर्वोच्च संगठन "उत्तरी अटलांटिक परिषद" (NAC) का अध्यक्ष होता है।


title: नाटो के महासचिवों की सूची

text: नाटो देशो ने प्रथम महासचिव का चुनाव ४ अप्रैल १९५२ को किया। उस समय से अब तक भिन्न तेरह राजनयिकों को आधिकारिक रूप से महासचिव बनाया जा चुका है। बीच में तीन कार्यवाहक महासचिव भी बनाये गये।


title: महाराष्ट्र विधानसभा चुनाव, २०१९

text: महाराष्ट्र विधानसभा के २८८ विधानसभा निर्वाचन क्षेत्रों के लिए २१ अक्टूबर २०१९ को चुनाव हुआ। इसके मतों की गणना २४ अक्टूबर २०१९ को हुई।


title: महाराष्ट्र विधानसभा चुनाव, २०१९

text: महाराष्ट्र में पिछला विधानसभा चुनाव अक्टूबर २०१४ में हुआ था। चुनाव के बाद, भारतीय जनता पार्टी ने बहुमत की सरकार बनाई, जिसमें देवेंद्र फडणवीस (भाजपा) मुख्यमंत्री बने।


title: महाराष्ट्र विधानसभा चुनाव, २०१९

text: राष्ट्रीय जनतांत्रिक गठबंधन (एनडीए) का भारतीय जनता पार्टी और शिव सेना के बीच चुनाव पूर्व गठबंधन हुआ था। हालांकि बाद में, शिव सेनाने राष्ट्रीय जनतांत्रिक गठबंधन छोड़ दिया और भारतीय जनता पार्टी के साथ सत्ता साझा करने में असमर्थता को देखते हुए संयुक्त प्रगतिशील गठबंधन में शामिल हो गए। सरकार बनाने के लिए बीजेपी से सहमति के बाद एनसीपी बाद में एनडीए में शामिल हो गई।


title: अइज़ोल

text: अइज़ोल (Aizawl) भारत के मिज़ोरम राज्य की राजधानी और सबसे बड़ा नगर है। यहाँ पर राज्य के सभी प्रशासनिक भवन जैसे महत्वपूर्ण सरकारी भवन, विधानसभा तथा सचिवालय स्थित है।


title: अइज़ोल

text: १८७१-७२ के दौरान मिज़ो मुखिया खालकोम के उपद्रवी व्यवहार के कारण ब्रिटिश लोगों ने एक चौकी बनायी जो कि बाद में अइज़ोल ग्राम कहलायी। मिज़ो आदिवासियों के विरुद्ध ब्रिटिश सैन्य अभियान के दौरान १८९० में असम पुलिस के अधिकारी डेैली ने ४०० जवानों के साथ ब्रिटिश टुकड़ी को मदद भेजी। डेैली की अनुशंसा पर अइज़ोल की चौकी को और अधिक मजबूत बनाया गया। टुकड़ी ने यहाँ पर सुदृढ़ घेरेबंदी की तथा भवन बनवाये। मेजर लोच के नेतृत्व में १८९२-९५ में अइज़ोल से सिलचर तक सड़क मार्ग बनावाया गया। भारतीय वायु सेना ने मार्च १९६६ में मिज़ो नेशनल फ्रण्ट विद्रोह के दौरान नगर में हवाई हमलें किये जिसके कारण विद्रोहियों को लुंगलेई तक पीछे हटना पड़ा। १९६६ तक अइज़ोल एक बड़ा गाँव था मगर विदोह के बाद मिज़ो गाँवों का पुनर्गठन हुआ जिसके फलस्वरूप यह पहले कस्बा फिर एक नगर बना। १९७२ तक यह नगर असम का भाग था मगर मिज़ोरम के पहले केन्द्र शासित प्रदेश तत्पश्चात 20 फरवरी १९८७ को भारतीय संविधान के ५३वें संशोधन, १९८६ के फलस्वरूप राज्य बनने पर नगर यहाँ की राजधानी बना।


title: अइज़ोल

text: यह नगर कर्क रेखा के उत्तर में स्थित है। यह नगर समुद्र तल से ११३२ मीटर (३७१५ फीट) की ऊँचाई पर स्थित है तथा त्लावंग नदी घाटी पश्चिम में तथा तुईरिअल नदी घाटी पूर्व में स्थित है।


title: अइज़ोल

text: अइज़ोल की स्थिति व ऊँचाई के कारण यहाँ पर उपोष्णकटिबन्धीय जलवायु पायी जाती है। कोपेन जलवायु वर्गीकरण के अनुसार यहाँ पर आर्द्र उपोष्णकटिबंधीय जलवायु है मगर वर्षा बहुत होती है। ग्रीष्मकाल में तापमान के मध्य रहता है तथा शीतकाल में यह के मध्य रहता है।


title: अइज़ोल

text: २०११ की जनगणना के अनुसार अइज़ोल नगर की जनसंख्या २९३,४१६ है, जिसमे पुरुष १४४,९१३ (४९.३९%) तथा महिलाएँ १४८,५०३ है। साक्षरता दर ९८.३६% तथा लिंगानुपात १०२५ महिला प्रति १००० पुरुष है। ६ वर्ष से कम उम्र के बच्चों के मध्य लिंगानुपात ९८३ महिला प्रति १००० पुरुष है। विभिन्न आदिवासी समूहों के मिज़ो लोग नगर की जनसंख्या में बहुसंख्यक हैं। नगर में ईसाई धर्म के अनुयायी बहुसंख्यक हैं। ये कुल जनसंख्या का ९३.६३% बनाते हैं। इसके बाद हिन्दू हैं जो कि कुल जनसंख्या के ४.१४% हैं। तत्पश्चात मुस्लिम १.५२%, बौद्ध ०.४५%, अन्य ०.०९%, सिक्ख ०.०३% तथा जैन ०.०२% हैं। ०.११% लोगों ने अपने धर्म का उल्लेख नहीं किया है।